Kayu buruk ‘nadi’ rezeki

KAYU terbuang malah yang hanyut di sungai, bukanlah bahan yang menjadi pilihan utama kepada kebanyakan tukang perabot mahupun pengukir arca untuk menghasilkan produk berkualiti serta menjualnya di pasaran.

Namun, berbeza bagi seorang pengusaha perabot eksklusif, Mohd Zalizi Mustapha, 55, atau mesra dipanggil Abe G, yang mempunyai perspektif lain terhadap nilai estetika kayu lama dan buruk itu sehingga mendorongnya untuk menjana sumber pendapatan melalui pembuatan perabot dan arca daripada bahan tersebut.

“Kayu terbuang itu adalah kayu buruk yang masih ada teras, manakala kayu hanyut itu adalah kayu hakisan sungai. Kedua-dua jenis kayu ini sebenarnya mempunyai keunikan tersendiri bagi saya.

“Apabila saya melihat setiap jenis kayu hanyut dan terbuang ini, saya akan mendapat ilham baharu untuk membuat arca serta menghasilkan perabot seperti meja dan kerusi dengan ukiran seni yang eksklusif,” katanya kepada Bernama, di kedainya di G Landskap di sini, baru-baru ini.

Mula menceburi bidang itu sejak empat tahun lepas, Mohd Zalizi meluahkan beliau tidak menyangka minatnya dalam menghasilkan perabot dan arca daripada kayu terbuang serta hanyut itu mendapat perhatian orang ramai terutamanya mereka yang menggemari produk menggunakan bahan lama atau kitar semula.

“Secara purata, dalam satu hari saya perlu siapkan dua tempahan khas daripada pelanggan yang menginginkan reka bentuk dan corak eksklusif pada perabot atau arca bagi perhiasan rumah mereka malah ada juga saya terima tempahan untuk membuat barang perhiasan untuk akuarium ikan,” katanya.

PILIHAN UTAMA GOLONGAN ELIT

Ujarnya lagi, perabot yang menggunakan elemen kayu terbuang seperti tembesu, kemuning hitam dan cengal merupakan pilihan utama golongan elit kerana setiap jenis kayu itu mempunyai kecantikan tersendiri manakala arca yang diperbuat daripada tembesu pula menjadi produk paling laris di kedainya.

“Permintaan terhadap perabot seperti meja makan yang ditempah khas, kebiasaannya dijual pada harga RM1,700 sahaja satu set, manakala bagi arca pula dijual antara RM35 hingga RM500 iaitu arca rak yang diletakkan piring,” katanya sambil memberitahu kebanyakan kayu terbuang dan hanyut yang diperolehnya dibeli daripada penduduk sekitar.

“Malah, ada juga sebilangan stok kayu terbuang dan kayu hanyut yang saya kumpul sendiri dengan mencarinya di hutan berdekatan, sekiranya saya ada kelapangan untuk mencarinya,” katanya yang pernah bekerja dalam bidang landskap selama lebih 10 tahun.

Bercerita lanjut, beliau berkata bagi mendapatkan hasil kualiti sama seperti kayu baharu, kayu terbuang dan hanyut itu terlebih dahulu akan digosok untuk membina ‘air kayu’ atau ira kayu iaitu keunikan kayu yang terbentuk daripada hakisan membentuk jalur dan beralun, tujuan ia digosok untuk mengelak kerosakan menggunakan kaedah memberus secara menegak.

“Kemudian reka bentuk dicipta dan kayu itu juga dibersihkan menggunakan semburan air tekanan tinggi (water jet) dan dijemur sehingga kering, seterusnya dicanai dan dibentuk menjadi sesuatu produk sama ada perabot, arca dan sebagainya. Namun, kebanyakan pelanggan lebih gemar kepada bentuk air kayu semula jadi dan jarang ada yang ingin perabot dan arca yang dibeli itu disapu varnis untuk kelihatan baharu.

“Ini kerana walaupun hasil daripada kayu ini kelihatan buruk pada pandangan biasa, tetapi ia sangat berharga bagi mereka yang tahu menilai seni kerana setiap bentuk mempunyai maksud tersendiri mengikut ketelitian mata masing-masing,” katanya.

ILHAM CIPTA KESENIAN

Sejujurnya, beliau bersyukur kerana dikurniakan anugerah dan ilham mencipta kesenian daripada sumber semula jadi kayu digarap menjadi bentuk yang digemari peminatnya.

“Saya berusaha memenuhi kehendak pelanggan dengan menyegerakan tempahan kerana saya tahu mereka tidak sabar untuk melihat hasil siap dan merasai kepuasan daripada minat atau hobi mereka menggunakan sumber kayu-kayan.

“Kebanyakan pelanggan juga adalah mereka yang bakal menduduki rumah baharu dengan menjadikan sentuhan kayu asli sebagai elemen tradisional dicampur dengan tata hias minimalis untuk kediaman mereka,” katanya.

Beliau berkata apa yang menggembirakan beliau ialah apabila pelanggan berpuas hati dan ceria melihat hasil akhir sesuatu produk, Mohd Zalizi akui usaha itu turut memberikan kegembiraan kepadanya juga sebagai tukang kayu. – Bernama

See author's posts


‘Pak Tambang’ hargai sumbangan kerajaan

NUR AIN OTSMAN

KUCHING: Ibarat ‘kais pagi makan pagi, kais petang makan petang’, itulah gambaran nasib yang menimpa seorang penambang, Wahad Lamat, 61, ketika Perintah Kawalan Pergerakan (PKP) mula dilaksanakan pada 18 Mac lalu.

Wabak pandemik Covid-19 telah memberi tamparan hebat kepadanya berikutan kurangnya jumlah penumpang yang menggunakan perkhidmatan bot tambang di Tebingan Sungai Kuching.

“Sebelum serangan Covid-19, saya mampu meraih RM200 sehari namun sekarang hanya RM30 sehari,” katanya ketika ditemui pemberita di Pangkalan Kampung Boyan, semalam.

Tambahnya, wang yang diperolehi pada waktu ini hanya cukup menampung minyak enjin dan tidak  meraih sebarang keuntungan.

“Setiap hari, saya bangun seawal lima pagi untuk mengambil penumpang dan pulang ke rumah kira-kira jam 11.00 malam,” ujarnya.

Ditanya cabaran besar yang dihadapi ketika PKP, Wahad memberitahu pernah hampir ditangkap oleh pihak polis kerana tidak mengikut arahan yang ditetapkan pihak berkuasa.

“Pernah saya hampir ditangkap kerana membawa penumpang padahal negara kita masih dalam fasa permulaan PKP.

“Saya beritahu polis, penumpang yang menghubungi saya dan mereka meminta pertolongan supaya menghantar mereka ke seberang sungai (waterfront) oleh kerana ketiadaan bot tambang lain.

“Niat saya mahu membantu orang yang berada dalam kesusahan terutamanya pekerja pembersihan yang terpaksa turun bekerja ketika itu,” jelasnya.

Selain menambang, Wahad juga menjala ikan dan udang di sungai berhampiran rumahnya di Kampung Boyan.

“Setiap malam, saya akan menjala ikan bersama rakan untuk menampung perbelanjaan ketika PKP ini,” katanya lagi.

Beliau turut merakamkan penghargaan terima kasih kepada kerajaan negeri kerana menyediakan Bantuan Khas Sarawakku Sayang (BKSS) 3.0 kepada pengusaha bot tambang.

“Alhamdulillah…bantuan RM500 yang diagihkan sedikit sebanyak membantu kami ketika ini.

“Terima kasih kepada Ketua Menteri Datuk Patinggi Abang Johari Tun Openg kerana sanggup menyalurkan bantuan ketika ‘Pak Tambang’ berhadapan dengan saat getir,” ujarnya.

Kelmarin, seramai 199 pemilik dan pengendali penambang menerima bantuan sekali bayar sebanyak RM500 yang diagihkan oleh Menteri Pengangkutan Sarawak Datuk Lee Kim Shin bertempat di Pangkalan Beijing Tebingan Sungai Kuching.

See author's posts


Penggambaran di Sabah, Sarawak perlu dapatkan permit Kerajaan Negeri – FINAS

KOTA KINABALU: Penggiat industri seni tempatan khususnya yang menjalankan penggambaran di kawasan Borneo iaitu di Sabah dan Sarawak diingatkan supaya mendapatkan permit daripada agensi kerajaan negeri masing-masing terlebih dahulu.

Pengarah Perbadanan Kemajuan Filem Nasional Malaysia (Finas) Borneo Mohammad Rizal Mohamed Yunus berkata walaupun produksi berkenaan mempunyai lesen yang telah dikeluarkan oleh Finas, mereka juga tertakluk mengikut peraturan yang telah ditetapkan oleh negeri berkenaan.

“Untuk menjalankan penggambaran memang perlu ada lesen Finas tetapi apabila masuk ke Sabah mereka perlu mendapatkan permit dengan kerajaan negeri bagi memastikan setiap penggambaran terkawal terutamanya di kawasan-kawasan yang memerlukan permit,” katanya kepada pemberita sempena Program Kupi-Kupi Borneo 2023 di sini, hari ini.

Mohammad Rizal berkata, ketetapan oleh kerajaan negeri itu adalah sebagai usaha bagi mengawal kandungan filem yang dihasilkan oleh produksi terutamanya jika ia melibatkan penggambaran di dalam kawasan pelancongan.

Dalam pada itu, Mohammad Rizal berkata Finas juga telah memberi lanjutan tempoh hingga 31 Disember tahun ini kepada produksi yang berstatus Enterprise untuk menaik taraf kepada syarikat Sdn Bhd selain mempunyai masa untuk mendapatkan modal sebanyak RM50,000 seperti yang telah ditetapkan syarat untuk memperoleh lesen Finas.

Mengenai program itu, beliau berkata ia bertujuan menyalurkan ilmu pengetahuan serta menyediakan ruang kepada penggiat seni kreatif di Sabah berkongsi pengalaman serta bertukar pendapat. – Bernama

See author's posts


FTA meningkat 2.9 peratus kepada RM95.83 bilion

KUALA LUMPUR: Perdagangan Malaysia dengan rakan dagang Perjanjian Perdagangan Bebas (FTA) yang merangkumi 66.2 peratus daripada jumlah perdagangan negara merekodkan pertumbuhan 2.9 peratus kepada RM95.83 bilion tahun ke tahun pada Jun 2020.

Dalam satu kenyataan semalam, Kementerian Perdagangan Antarabangsa dan Industri (MITI) berkata, eksport ke negara rakan dagang FTA bernilai RM55.87 bilion, melonjak 10.1 peratus tahun ke tahun tetapi  import menyusut 5.6 peratus kepada RM39.96 bilion.

“Kenaikan eksport direkodkan ke Hong Kong SAR sebanyak 31 peratus kepada RM6.03 bilion, disumbang oleh kenaikan eksport barangan E&E, Pakistan (73.2 peratus), Turki (1.7 peratus) dan Chile (16.3 peratus).

Berbanding Mei 2020, perdagangan, eksport dan import masing-masing meningkat 25.6 peratus, 30.7 peratus dan 19.2 peratus.

MITI berkata, pada Jun 2020, perdagangan dengan China kembali pulih dengan mencatatkan pertumbuhan 22 peratus tahun ke tahun kepada RM28.68 bilion, merangkumi 19.8 peratus daripada jumlah perdagangan Malaysia.

“Eksport ke China terus meningkat bagi tiga bulan berturut-turut, melonjak 46.8 peratus kepada RM14.78 bilion, didahului oleh kenaikan eksport barangan besi dan keluli, barangan perkilangan logam, keluaran petroleum, minyak sawit dan keluaran pertanian berasaskan minyak sawit, barangan perkilangan lain (SSD), barangan optik dan saintifik serta barangan E&E,” katanya.

Import dari China naik 3.4 peratus kepada RM13.9 bilion.

“Perdagangan dengan AS pada Jun 2020 meningkat 20.5 peratus tahun ke tahun kepada RM15.42 bilion, menyumbang 10.6 peratus kepada jumlah perdagangan Malaysia.

“Eksport bertambah baik dengan mencatatkan pertumbuhan sebanyak 27.6 peratus kepada RM9.76 bilion. Barangan perkilangan menguasai eksport ke AS dengan 97.7 peratus kepentingan, meningkat 28.2 peratus kepada RM9.53 bilion pada Jun 2020,” katanya.

Sementara itu, MITI berkata jumlah perdagangan dengan Kesatuan Eropah (EU) yang mewakili 8.3 peratus daripada jumlah perdagangan Malaysia pada Jun 2020, menguncup 6.5 peratus tahun ke tahun kepada RM11.99 bilion.

“Eksport meningkat 3.3 peratus kepada RM7.23 bilion, pulih daripada pertumbuhan negatif 25.4 peratus yang dicatatkan pada Mei 2020, disumbangkan oleh kenaikan eksport keluaran getah, minyak sawit dan keluaran pertanian berasaskan minyak sawit serta barangan perkilangan lain (SSD). Import dari EU mengurang 18.2 peratus kepada RM4.76 bilion,” katanya.

Di antara 10 pasaran utama EU yang merangkumi 91.1 peratus daripada jumlah eksport Malaysia ke EU, MITI berkata eksport ke lapan  negara mencatatkan peningkatan iaitu Jerman (14.4 peratus), Republik Czech (104.7 peratus), Poland (82.4 peratus), Slovenia (97.6 peratus), Ireland (91.1 peratus), Perancis (9.5 peratus), Itali (7.2 peratus) dan Sepanyol (2.6 peratus).- Bernama

See author's posts


‘Balau’ ibarat ‘unsung hero’

DALAT: Rumbia atau sagu dianggap penduduk di kawasan ini sebagai penyelamat mereka daripada segi pembekalan makanan terutama sebelum negara kita merdeka.

Oleh kerana jarang atau tidak pernah kedengaran bahawa penduduk kita yang sampai ke tahap kebuluran seperti apa yang pernah berlaku di sesetengah negara di dunia ini  dipercayai antara faktor kita terlepas pandang mengenai perkara tersebut.

Namun pada hakikatnya  rumbia boleh dikatakan penyumbang utama makanan bagi kawasan Dalat dan daerah berdekatan semenjak dahulu kala lagi.

Kedudukan sagu dengan nasi adalah setaraf sebagai makanan ruji penduduk tempatan Dalat terutama dikalangan generasi emas, malah masa darurat ia berkedudukan lebih tinggi atas sebab-sebab tertentu.

Apabila ditanya mengenai kesahihan perkara tersebut, kebanyakan warga yang sudah berumur menyatakan bahawa kebergantungan terhadap sagu sebagai sumber makanan   amat teserlah  apabila bekalan makanan dari luar terjejas, termasuk semasa perang dunia kedua dan darurat.

Ia sedemikian kerana Daerah Dalat khasnya bukan kawasan penanaman padi seperti tempat lain di negeri ini.

Justeru,  komoditi yang dipanggil balau dalam dialek Melanau ini  boleh katakan sebagai `unsung hero’ atau wira tidak didendang dalam konteks moden, terutama semasa  menghadapi sesuatu krisis yang melibatkan bekalan makanan bagi penduduk tempatan.

Faktor menyebab ia menjadi pilihan penduduk tempatan kerana ia boleh dijadikan pelbagai jenis makanan, terutama setelah  sudah diperoses menjadi  tepung/kanji.

Makanan popular yang diperbuat daripada sagu ini ialah  bebola sagu, tebaloi, pelbagai jenis biskut, dan yang paling unik adalah ‘linut’.

PENYAMBUNG TALIAN HAYAT

Antara yang bersetuju dengan pendapat bahawa sagu adalah penyumbang utama terhadap kelangsungan hidup penduduk di kawasan Dalat pada zaman dahulu sehingga sekarang ialah Pengerusi Persatuan Pekebun Kecil Rumbia Daerah Dalat (PPKRD) Benedict Pon Akie.

“Saya sangat setuju dengan pendapat bahawa   sagu  yang juga dikenali sebagai ‘Balau’ oleh masyarakat Melanau ini adalah penyambung `talian hayat’ bagi masyarakat kita dari dahulu lagi sehingga sekarang.

“Justeru, cerita-cerita yang menyatakan bahawa balau telah menyelamat kita untuk memastikan ada makanan di atas meja walaupun kita putus dari bekalan makanan dari luar  semasa genting seperti perang dunia kedua dan darurat itu saya yakin ia memang benar,” katanya lagi.

Katanya lagi beliau pernah bersembang mengenai sumbangan balau dengan beberapa orang yang pernah mengharungi insiden yang getir seperti itu.

“Antaranya ialah seorang arwah yang berpangkat bapa saudara saya. Beliau menyatakan pada zaman dahulu Balau itu bukan tumbuh seperti sekarang atau ditanam dengan teratur di satu lokasi. Dulu ia tumbuh di mana-mana dan juga mudah diperolehi asal rajin,” katanya ketika ditemui Utusan Sarawak, baru-baru ini.

Selain itu, Pon juga bersependapat bahawa balau telah menyelamat kita dari zaman dahulu lagi itu adalah kenyataan yang tidak boleh dipertikaikan, berdasarkan pengalaman pribadinya.

“Walaupun saya belum lahir lagi semasa perang dunia kedua, saya percaya Balau memang memainkan peranan yang cukup genting pada masa itu. Ini berdasarkan pengalaman saya, kerana arwah bapa saya akan menebang balau apabila dia memerlukan wang semenjak saya kecil lagi. Mahu hantar kita pergi sekolah, berubat,  dan sebagainya termasuk untuk membeli makanan.

“Ia seolah-olah balau itu adalah bank atau kad ATM pada waktu itu. Yang ditebang itu tak banyak, sesuai dengan keperluan semasa sahaja. Sekarang masa kita dilanda Covid-19 ini juga menyaksikan orang kita bergantung dengan penjualan balau untuk kelangsungan hidup terutama mereka yang tidak mempunyai pendapatan tetap,” katanya.

Beliau juga mendedahkan bahawa malah pada zaman dahulu wang tunai agak kurang jadi penduduk memilih untuk bertukar barang makanan seperti sagu dengan beras dan sebagainya.

“Malah pada  zaman saya kecil dahulu `aktiviti tukar barang(barter trade)’ atau dikenali ‘menyango’ itu adalah perkara biasa dengan masyarakat kita di Dalat. Yang terkenal ialah pertukaran barang makanan di antara  penduduk di Batang Igan dan penduduk di Batang Oya kita ini.

“Barang yang sering menjadi bahan pertukaran ialah tepung sagu atau bebola sagu dari pihak kita di Dalat, dan mereka dari Batang Igan membawa beras atau dipanggil sebagai Beras Uma. Ada juga menyatakan pedagang Cina dari Sibu sanggup berdayung hingga ke Dalat untuk memperolehi tepung sagu atau kanji,” tambahnya lagi.

Justeru, penduduk-penduduk di daerah ini menyatakan kesyukuran atas reaksi positif pemimpin negeri mengenai pembangunan industri rumbia kebelakangan ini.

Dan senario itu dengan sendirinya telah menunjukan betapa pentingnya komoditi ini buat penduduk dan juga ekonomi Daerah Dalat, dan negeri, amnya.

Apatah lagi, kawasan ini adalah merupkan pengeluar tepung sagu yang terbesar di negara dan malah di dunia.

Kumpulan yang amat mengalu-alukan dan mengharapkan respons seumpama itu dari kerajaan adalah pekebun-pekebun kecil rumbia yang sememangnya bergantung kepada komoditi tersebut sebagai sumber ekonomi keluarga.

Sambutan yang amat menggalakkan daripada pemimpin, ujar Pon, telah dipertontonkan oleh beberapa pimimpin berkaitan pada beberapa pertemuan atau majlis yang diadakan di sini baru-baru ini.

“Kita amat bersyukur kerana wakil rakyat kawasan kita iaitu Menteri Kebajikan, Kesejahteraan Komuniti, Wanita, Keluarga dan Pembangunan Kanak-Kanak, Dato Sri Fatimah Abdullah, telah dengan lantang membawakan prihal tersebut kepada menteri-menteri yang berkenaan. Kalau sebelum ini ia telah mendapat perhatian Datuk Amar Douglas Uggah Embas, dan yang terkini, Datuk Amar Awang Tengah Ali Hasan, termasuk Ketua Menteri, sendiri,” ujarnya.

Adalah difahamkan pekebun-pekebun kecil rumbia adalah merupakan penyumbang utama industri sagu  atau 90.77 peratus daripada  jumlah keluasan tanaman rumbia di negeri ini dan Malaysia, amnya.

Ia dipelopori oleh Daerah Dalat sebagai pengeluar tepung sagu terbesar di Sarawak dan Malaysia, dengan enam buah kilang sagu  di Daerah Dalat menggunakan lebih daripada 230,000 potong rumbia (potongan pendek) yang dibeli daripada pekebun-pekebun kecil dengan harga RM12 sepotong tiap-tiap bulan,.

Kekuatan industri  rumbia Dalat selari dengan statistik 2015 yang diperolehi daripada sumber yang sahih yang mana Daerah Dalat diperakui sebagai penyumbang terbesar dengan jumlah keluasan tanaman rumbia di Sarawak ialah 51,518 hektar ( 46,768 pekebun kecil dan 4,750 estet/mini estet)

Bahagian Mukah mempunyai keluasan tanaman rumbia terbesar di negeri Sarawak iaitu berjumlah 45,392 hektar (40,642 hektar pekebun kecil/4,750 estet atau mini-estet) dengan Daerah Dalat sahaja (28,169 pekebun kecil/1,250 estet/mini estet).

Oleh HENRY B SIYU

See author's posts


Basmi Kemiskinan: Sarawak fokus perkasa kanak-kanak

KUCHING: Usaha “menoktahkan” masalah kemiskinan tegar merupakan agenda besar yang memerlukan penelitian dalam pelbagai aspek bagi mencari penyelesaian berkesan.

Di Sarawak, selain pelbagai usaha untuk mengangkat golongan miskin ke paras lebih baik, kerajaan negeri juga antara lain turut membawa agenda memperkasakan kanak-kanak terutamanya dalam aspek pendidikan.

Berpegang kepada peribahasa “melentur buluh biarlah dari rebungnya” serta kepercayaan bahawa pendidikan merupakan kunci utama sebagai alat mobiliti sosial, kerajaan Sarawak telah memperuntukkan RM2.5 juta tahun ini bagi melaksanakan inisiatif subsidi yuran Taska dan Tadika.

Menurut Menteri Pembangunan Wanita, Kanak-Kanak dan Kesejahteraan Komuniti Dato Sri Fatimah Abdullah, usaha itu diambil bagi membantu meringankan beban kewangan ibu bapa yang berpendapatan rendah.

“Inisiatif ini dijangka memberi manfaat kepada kira-kira 2,500 kanak-kanak di Sarawak,” katanya semasa Persidangan Dewan Undangan Negeri Sarawak di sini pada 23 Mei lepas.

Fatimah berkata, dalam usaha membantu pengusaha lnstitusi Pendidikan Awal Kanak-Kanak (IPAKK) berdaftar agar terus dapat memberi perkhidmatan asuhan, bimbingan dan pendidikan awal kanak-kanak yang berkualiti, kerajaan Sarawak telah menawarkan pemberian Geran Tahunan Khas (GTK) kepada IPAKK sejak 2019.

Beliau berkata setakat April tahun ini, sebanyak RM57.5 juta telah dibelanjakan di bawah GTK itu dan telah memberi manfaat kepada 290,621 kanak-kanak.

Selain fokus kepada pendidikan awal kanak-kanak, Sarawak turut memperkenalkan inisiatif Endowment Fund Sarawak (EFS) dengan pemberian sebanyak RM1,000 dalam bentuk simpanan amanah kepada setiap kelahiran anak Sarawak bermula pada 2019.

EFS bertujuan membantu anak-anak Sarawak sebagai persediaan bagi melanjutkan pelajaran ke pengajian tinggi, memulakan kerjaya atau sebagai modal permulaan perniagaan kecil.

“Sehingga Mei tahun ini, sebanyak RM91.16 juta telah dibelanjakan kerajaan dan seramai 91,163 kanak-kanak telah memanfaatkan inisiatif itu,” menurut Fatimah.

Selain usaha berkenaan, kerajaan Sarawak juga kini sedang menggunakan khidmat pengkaji profesional untuk menjalankan penyelidikan lebih objektif dan tepat berhubung tahap kemiskinan yang berlaku di negeri itu.

Pada 29 April lepas, Premier Sarawak Datuk Patinggi Tan Sri Abang Johari Tun Openg berkata, kajian tentang taraf kemiskinan di negeri itu bukannya berdasarkan statistik semata-mata tetapi melibatkan penyelidikan mendalam memandangkan status miskin digunakan masa kini untuk negeri ini turut melibatkan mereka yang memiliki aset seperti tanah. – Bernama

See author's posts


Jeddah ditutup semula

JEDDAH: Arab Saudi mengumumkan penutupan semula di Jeddah, pintu masuk untuk semua jemaah masuk ke Mekah dalam usaha mengekang Covid-19 daripada tersebar semula.Kementerian Kesihatan Arab Saudi dalam satu kenyataan memaklumkan, keputusan itu diambil selepas meneliti keadaan epidemiologi dan kadar tinggi pesakit di bahagian rawatan rapi.Kerajaan negara itu memutuskan untuk mengambil langkah berjaga-jaga yang ketat di bandar Jeddah selama dua minggu.Langkah itu termasuklah perintah berkurung dari jam 3 petang hingga 6 pagi, penangguhan solat di masjid dan perintah duduk di rumah untuk pekerja sektor awam dan swasta di bandar Laut Merah.

Selepas pelonggaran perintah berkurung pada Mei lalu, kementerian bakal mengenakan langkah yang ketat di Riyadh selepas ia menyaksikan peningkatan berterusan dalam tempoh beberapa hari.Arab Saudi mengumumkan 96,000 jangkitan Covid-19 dengan 642 kematian, tertinggi dalam kalangan negara Teluk. Keadaan itu juga

See author's posts


Hong Kong umum longgarkan sekatan

HONG KONG: Hong Kong semalam mengumumkan perancangan melonggarkan langkah penjarakan sosial utama selepas berjaya membendung jangkitan tempatan Covid-19.

Ia termasuk membuka semula sekolah, panggung wayang, bar dan pusat kecantikan.

Keputusan itu yang berkuat kuasa Jumaat ini, bakal menyuntik dorongan kepada bandar ini yang dibelenggu krisis ekonomi susulan pandemik terbabit dan bantahan antikerajaan selama berbulan-bulan.

Malah, pihak berkuasa turut mendedahkan perancangan untuk mengagihkan topeng muka boleh digunakan semula kepada keseluruhan 7.5 juta penduduknya.

Hong Kong merekodkan beberapa jangkitan terawal di luar Tanah Besar China, namun berjaya mengawal kadar jangkitan kepada kira-kira 1,000 kes dengan empat kematian walaupun terletak berhampiran tanah besar itu.

Tiada jangkitan baharu disahkan di Hong Kong dalam tempoh sejak 10 hari lalu, manakala kes direkod membabitkan individu tiba dari luar negara pula segera dikuarantin.

“Saya berharap pendekatan ini akan memberi manfaat kepada rakyat pada waktu sukar kini,” kata Ketua Eksekutif Hong Kong, Carrie Lam, kepada pemberita ketika membentangkan perancangan berkenaan, semalam.

Pelajar menengah atas akan kembali memulakan persekolahan pada 27 Mei depan, manakala pembelajaran peringkat rendah bermula separuh bulan pertama Jun.

Larangan perhimpunan awam atau makan bersama di restoran turut dilonggarkan kepada lapan individu, berbanding empat sebelum ini.

Pelbagai perniagaan yang diarahkan tutup sebelum ini juga akan dibenarkan kembali beroperasi dengan peraturan tertentu. – AFP

See author's posts


Penduduk Kapit dinasihat elak pembelian panik

KUCHING: Menteri Perdagangan Dalam Negeri dan Hal Ehwal Pengguna, Dato’ Sri Alexander Nanta Linggi menasihati penduduk di Bahagian Kapit agar mengelakkan pembelian panik berikutan pengumuman pelaksanaan Perintah Kawalan Pergerakan (PKP) di bahagian itu yang bermula hari ini (Selasa).

“Saya memohon semua penduduk bekerjasama dan mengelakkan ‘panic buying’ kerana situasi itu akan mengeruhkan keadaan.

“Saya sudah mengarahkan anggota penguat kuasa KPDNHEP (Kementerian Perdagangan Dalam Negeri dan Hal Ehwal Pengguna) Sarawak untuk sentiasa memantau keberadaan bekalan barangan keperluan penduduk di kawasan terlibat sepanjang PKP ini,” katanya.

Beliau yang juga Ahli Parlimen Kapit berkata demikian dalam satu hantaran menerusi laman Facebooknya semalam.

Dalam pada itu, beliau juga katanya, telah mengarahkan anggota penguat kuasa KPDNHEP juga akan melakukan pemantauan bagi mengelakkan sebarang aktiviti pencatutan oleh peniaga di waktu sukar ini.

Jelasnya, beliau menyedari kegusaran dihadapi oleh semua penduduk di Daerah Kapit dan Song yang sebelum ini merupakan kawasan hijau, namun menasihatkan agar mereka bertenang dan mematuhi arahan pihak berkuasa untuk berada di rumah dalam tempoh PKP yang bermula hari ini dan berakhir 15 Februari ini.

Berikutan penularan jangkitan Covid-19 di dua daerah itu yang semakin serius, Alexander berkata, pejabat wakil rakyat Parlimen Kapit dan Dewan Undangan Negeri (DUN) Bukit Goram akan bekerjasama dengan pihak berkuasa bagi memastikan penularan wabak Covid-19 dikekang sepenuhnya.

“Wakil saya di Kapit juga akan cuba menyalurkan bantuan yang boleh disampaikan kepada penduduk terjejas dan akan sentiasa memaklumkan dan mengemas kini informasi kepada penduduk.

“Saya yakin jika kita dapat mendidik serta mengawal diri dan keluarga masing-masing, kita akan berjaya mengekang penularan wabak ini bukan sahaja di Kapit dan Song, Sarawak tetapi Malaysia secara keseluruhannya,” ujarnya.

See author's posts


Hargai usaha kerajaan

KABONG: Masyarakat di kawasan Dewan Undangan Negeri (DUN) Kabong tidak seharusnya menidakkan pembangunan yang sedang dan telah diusahakan oleh Kerajaan Sarawak serta wakil rakyatnya.

Ahli Dewan Undangan Negeri (ADUN) Kabong, Mohd Chee Kadir berkata rakyat harus faham segala proses dan pelaksanaan sesuatu pembangunan di setiap konstituensi itu memerlukan perancangan rapi serta tempoh masa, dan tidak hanya tertumpu di sesebuah kawasan tertentu sahaja.

Jelasnya, beliau telah merancang dengan begitu rapi agar setiap projek pembangunan yang telah dan akan disalurkan ke setiap kawasan di DUN Kabong akan diberi dengan seadilnya.

“Selama tempoh saya mula diberi mandat oleh rakyat untuk menjadi wakil rakyat di DUN Kabong sejak 2016 lalu, telah banyak pembangunan yang dirancang, dan daerah Kabong kini telah melalui satu perubahan landskap pembangunan terancang berjaya merubah daerah ini dalam masa yang begitu singkat.

“Justeru itu, rakyat disini harus terus memberikan kerjasama kepada saya untuk meneruskan agenda perjuangan pembangunan di daerah ini agar terus diambil perhatian,” katanya.

Beliau berkata demikian semasa meninjau beberapa pelaksanaan Projek Program Transformasi Luar Bandar (RTP) di sekitar DUN Kabong baru-baru ini.

Chee Kadir berkata semua kawasan terutama di kampung-kampung dan rumah panjang di DUN Kabong telah disalurkan pelbagai projek pembangunan walaupun ia dilakukan secara berperingkat-peringkat.

“Memang tidak dinafikan, berkat kerjasama dan usaha berterusan, kita telah banyak membawa pembangunan di DUN Kabong ini, biarpun sesuatu projek itu dilakukan secara berfasa.

“Agak mustahil untuk saya menunaikan semua permintaan penduduk sekaligus dalam satu-satu masa untuk semua peringkat kampung dan rumah panjang.

“Sudah tentu saya akan meluluskan sesuatu projek pembangunan itu mengikut keutamaan yang diperlukan bagi setiap kampung dan rumah panjang itu,” ujarnya.

Chee Kadir turut melahirkan rasa kesal dan kekecewaan terhadap beberapa individu yang melemparkan tuduhan kononnya, setiap projek pembangunan hanya bertumpu di kawasan Kabong sahaja dan tidak disalurkan ke kawasan Zon Tengah Kabong.

“Untuk pengetahuan, Kabong adalah merupakan sebauh daerah penuh maka setiap projek pembangunan terutamanya yang melibatkan infrastruktur dan prasarana harus diutamakan di kawasan itu, bukan bermakna saya menidakkan kawasan-kawasan lain di DUN Kabong, terutamanya di Zon tengah Kabong.

“Saya berharap individu yang berlatar belakangkan politik ini berhentilah melemparkan tuduhan bahawa pembangunan hanya tertumpu di Kabong sahaja, kerana kita tidak pernah mengabaikan setiap kawasan di DUN Kabong untuk diberi pembangunan yang seimbang dan seadilnya,” tegas Chee Kadir.

Ia terbukti dengan penyerahan beberapa lagi projek RTP ADUN Kabong yang menelan kos sebanyak RM800,000 bagi melaksanakan empat projek.

Antaranya ialah membina Kawasan untuk parkir kenderaan di SK St Paul Roban dengan peruntukan RM200,000, bina baharu Terminal Bot Sungai Kampung Emplam (RM250,000), pembinaan Terminal Bot Rumah Bundan, Engkabang (RM200,000) dan naiktaraf jalan perkuburan Kristian/Pagan di Empayang dengan peruntukan RM150,000.

Oleh ADI SAFARMAN

See author's posts


Koperasi diperluaskan dalam bidang pertanian

KUALA LUMPUR: Kementerian Pembangunan Usahawan dan Koperasi melalui Suruhanjaya Koperasi Malaysia (SKM) mahu aktiviti koperasi diperluaskan, khususnya dalam bidang pertanian moden untuk mengatasi isu jaminan makanan dalam negara.

Menterinya, Datuk Seri Dr. Wan Junaidi Tuanku Jaafar berkata, aktiviti koperasi pada masa ini lebih kepada sektor perkhidmatan (86 peratus), dan perlu mempelbagaikan kepada aktiviti dalam sektor pertanian dan penghasilan makanan.

Katanya langkah itu akan dapat menjamin keperluan bahan makanan untuk rakyat, selain mengurangkan import makanan yang bernilai kira-kira RM10 bilion setahun.

“Pendedahan perlu diberikan kepada penggunaan teknologi baharu terutamanya kepada graduan kerana isu jaminan makanan banyak mengajar kita semasa pandemik Covid-19.

“Kita telah memenuhi keperluan makanan rakyat dan pada masa sama, kita juga membantu Singapura dengan memastikan sayur-sayuran dan telur mencukupi.

“Justeru, kita perlu lebih bersedia untuk menghadapi sebarang kemungkinan penyakit dan situasi seperti ini (Covid-19) pada masa akan datang,” katanya kepada media pada sesi lawatan rasmi ke SKM di sini, semalam.

Beliau berkata selain bidang pertanian moden, aktiviti koperasi dalam bidang pembuatan dan perlombongan juga perlu diperluaskan.

Dalam pada itu, Wan Junaidi berharap pembangunan aktiviti koperasi akan lebih pesat selepas pindaan dibuat kepada Akta Koperasi 1993 (Pindaan 2007) (Akta 502) pada tahun ini.

“Pindaan itu bukan sahaja akan melibatkan perkara semasa seperti pendigitalan, penggunaan teknologi baharu dan trend terkini termasuk mekanisasi dan automasi, tetapi juga perlu mesra alam untuk mengurangkan jejak karbon dan impak kepada alam sekitar,” katanya.

Sebagai organisasi sosial dan ekonomi terbesar di negara ini dengan keahlian kira-kira enam juta orang, katanya, koperasi bertanggungjawab untuk menggerakkan ekonomi negara dan menjadikan koperasi antara perusahaan sosial yang berjaya setanding dengan aktiviti koperasi di negara yang lebih maju.

Dalam perkembangan lain, Wan Junaidi berkata, pihaknya telah menarik balik dan membatalkan cadangan penggabungan SKM dan Institut Koperasi Malaysia yang pernah diutarakan oleh pentadbiran kerajaan sebelum ini.

“Sebaliknya, kita berhasrat untuk menjadikan institut ini lebih besar, dengan menukarkannya kepada universiti kolej,” katanya.- Bernama

See author's posts


Pusat Pengumpulan Kopi dibina di DUN Mambong

PADAWAN: Kerajaan Sarawak bersama Jabatan Pertanian Sarawak sedang merangka satu kertas kerja untuk membina sebuah Pusat Pengumpulan Kopi berdekatan Kelab Golf Padawan.

Ahli Dewan Undangan Negeri (ADUN) Mambong, Datuk Dr. Jerip Susil berkata, pembinaan pusat ini adalah bagi memudahkan penduduk di kawasan Mambong menghantar hasil tuaian kopi untuk dipasarkan.“Kawasan Mambong ini mempunyai banyak tanah pertanian yang masih belum dibangunkan lagi.

“Oleh itu, Jabatan Pertanian Sarawak telah mengenalpasti kopi sebagai tanaman fokus,” katanya ketika ditemui pemberita selepas menghadiri Majlis Perasmian Agriculture Community Outreach Programme (AgriCOP) di Dewan Serbaguna Kampung Taba Sait, Skim Penempatan Semula Bengoh, Padawan, semalam.

Jerip yang juga Menteri Muda Pengangkutan Sarawak  memberitahu, beliau merancang untuk membangunkan tanaman kopi secara berkelompok, dianggarkan lebih 3, 000 hektar tanah di kawasan Mambong yang sesuai untuk tanaman kopi.

“Tiap-tiap keluarga yang tinggal di kawasan ini amat disarankan untuk menanam kopi oleh kerana kopi mempunyai potensi untuk dijual sekali gus dapat mengubah kehidupan keluarga,” ujarnya.

Jelasnya, selain kopi penduduk juga boleh menanam nanas dan halia.

“Demi mencapai visi Sarawak untuk menjadi ‘Netfood Exporter’ menjelang 2030, kita perlu berganding bahu bersama-sama memainkan peranan penting dalam melaksanakan inisiatif seperti ini,” katanya.

Mengulas mengenai program semalam, pihak Jabatan Pertanian Sarawak telah menjemput seramai 200 petani dari Komuniti Biya dari pelbagai kampung untuk menyertai kursus AgriCOP.

Oleh Nur Ain Otsman

See author's posts


Tempahan tiket awal RWMF 2023 mulai esok

KUCHING: Festival Muzik Hutan Hujan Sedunia (RWMF) kembali lagi dan bagi penggemar muzik dari seluruh dunia, sudah pastinya teruja untuk mendapatkan pas masuk dengan harga berpatutan jika ditempah awal.

Lembaga Pelancongan Sarawak (STB) menerusi kenyataan media hari ini memaklumkan harga tempahan awal tiket kemasukan akan mulai dijual esok.

Tiket dijual pada tiga harga berbeza mengikut lima kategori kemasukan.

Harga tempahan awal pas masuk satu hari bagi golongan dewasa, dijual serendah RM190 untuk penyertaan pada Jumaat atau Ahad manakala RM220 bagi Sabtu.

Pas masuk untuk dua hari golongan dewasa bagi yang menempah awal pula cuma RM360 dan penyertaan tiga hari ialah RM480.

Tiket tempahan awal untuk sehari bagi kanak-kanak pula dicaj pada harga RM80.

Pada tahun ini, RWMF bakal menampilkan barisan jemputan luar negara.

Antaranya, termasuk penerima lapan pencalonan Grammy.

Barisan pemuzik tersebut ialah Gipsy King dari Perancis, Big Mountain dari Jamaica, ‘Safi Theatre’ (Tanzania), ‘Rastak’ (Iran), ‘Fasylive’ (Maldives), ‘Afriquoi’ (United Kingdom), ‘Chatusram’ (India), ‘Rizal Hadi & Folk’ (Indonesia), ‘Thai Fusions Sound Band’ (Thailand) dan banyak lagi dari Jepun, Hong Kong dan Singapura.

Beberapa artis tempatan juga bakal dijemput untuk menghiburkan para pengunjung.

Mereka ialah Zee Avi, Suk Binie, APU, Nadir, Steve Thornton Band, Sada Borneo, Tuku Kame, Nading Rhapsody, Geng Wak Long, Buloh Berkocak, At Adau, Meruked dan Orang Orang Drum.

Acara yang dinantikan oleh penggemar muzik dari seluruh dunia ini akan berlangsung pada 23 hingga 25 Jun bertempat di Kampung Budaya Sarawak (KBS).

Untuk maklumat lanjut, boleh layari laman web rasmi rwmf.net.

See author's posts


Rizab rasmi Malaysia berjumlah AS$104.21 bilion

KUALA LUMPUR: Rizab antarabangsa Malaysia tetap boleh guna pada akhir Julai 2020, dengan aset rizab rasmi sebanyak AS$104.21 bilion, mengikut format Special Data Dissemination Standard (SDDS) Tabung Kewangan Antarabangsa (IMF).

Dalam kenyataan semalam, Bank Negara Malaysia (BNM) berkata, aset mata wang asing lain berjumlah AS$911.5 juta pada akhir Julai 2020.

“Bagi tempoh 12 bulan akan datang, aliran keluar jangka pendek yang telah dikenal pasti bagi pinjaman, sekuriti dan deposit mata wang asing apabila matang berjumlah AS$8.83 bilion.

“Aliran keluar jangka pendek ini termasuk pembayaran balik berjadual peminjaman luar negeri oleh kerajaan dan pembayaran balik perolehan daripada Bil Antara Bank dalam mata wang asing Bank Negara,” katanya.

Bank pusat berkata kedudukan hadapan pendek adalah sebanyak AS$8.65 bilion manakala jumlah kedudukan hadapan panjang adalah sebanyak AS$880.0 juta pada akhir Julai 2020, mencerminkan pengurusan mudah tunai ringgit dalam pasaran wang.

“Sejajar dengan amalan yang diterima pakai sejak April 2006, data ini tidak termasuk unjuran aliran masuk mata wang asing daripada pendapatan faedah dan pengeluaran pinjaman projek,” katanya.

Menurut BNM, unjuran aliran masuk mata wang asing berjumlah AS$2.31 bilion dalam tempoh 12 bulan akan datang, dan satu-satunya saluran keluar bersih jangka pendek aset mata wang asing luar jangka ialah jaminan kerajaan bagi hutang luar negeri dalam mata wang asing yang akan matang dalam tempoh satu tahun, berjumlah AS$277.7 juta.

“Rizab antarabangsa Malaysia tidak mempunyai sebarang pinjaman dalam mata wang asing yang terkandung opsyen, kemudahan kredit belum digunakan dan kemudahan kredit tanpa syarat yang diberikan oleh atau kepada bank pusat lain, organisasi antarabangsa, serta bank dan institusi kewangan lain.

“BNM juga tidak terbabit dalam urus niaga opsyen mata wang asing terhadap ringgit,” katanya.  – Bernama

See author's posts


Bintulu nawar mayuh bengkah palan ke ngait ati

SEKTOR dagang temuai nya sebengkah elemen beguna kena nyungkak pemansang menua ke nyau ranchak ngerembai.

Keba nya, palan ke ngait ati beguna ngambika dikelaku kelimpah diintu sereta ngambika ditan nyadika reta ke berega kena matak mayuh temuai ngambika ngelawa palan nya.

Palan tu deka nyungkak eko-dagang temuai di menua tu.

Eko-dagang temuai ngembuan empas ke mimit ba rampa menua nengah meri pengelantang peranak menua ke bepelasarka alam samulanyadi.Baka kandang menua ke bukai di negeri tu, Bintulu mega tau diangkat nyadika palan ke manah dilawa.

Kelimpah ari dikelala nengah baka nama bandar minyak enggau gis, Bintulu mega alai industri berat enggau kilang-kilang berat di kandang menua Tanjung Kidurong enggau Taman Perindustrian Samalaju (SIP).

Indah, Bintulu mega ngembuan dua buah wap tasik dalam ia nya Wap Bintulu enggau Wap Samalaju.

Sekeda ari palan ke ngait ati ke ulih nenaika runding kelimpah ari penyekut bandar sereta udah lelak gawa, orang ke atai tau belelakka runding di Tebing Tasik Temasya Tanjung Batu, Tebing Tasik ABF, Taman Utai Tumbuh enggau Jelu (TUMBINA) enggau Taman Negara Similajau.

TEBING TASIK TANJUNG BATU

Tebing Tasik Temasya Tanjung Batu tu kira-kira 5 km ari pusat Bandar Bintulu.

Tebing Tasik tu ditumpu peranak menua ditu kelebih agi ba ujung minggu enggau maya kemisi.

Perengkaguna ke disediaka nyengkaum taman alai bemain anak mit, seruyuk alai ngenduh, agu rama enggau tempat alai ngelantangka ati enggau lumba.

Biu ke manah nyadi penarik ngagai orang ke datai enda ngira temuai ditu tauka menua luar ngisi maya lepa begulai enggau diri sebilik enggau bakih.

Ba Tebing tasik tu, orang ke datai ulih ngasaika peneleba ke berega lebuh matapanas padam.

Indah mega jalai nuju pantai tu mega suah dikena ungkup aktiviti bejuging.

TEBING TASIK ABF

Pantai BF mega sinonim engau Tanjung Kidurong ba peranak ditu empu.Tebing tasik tu, ulih meri pengingat ba orang ke datai suba tu kampung orang berikan.

Bisi mayuh perau orang berikan dipeda di tebing tasik.Ba orang ke deka bebelika ikan ke baru ulih, tebing tasik tu nyadi tumpu sida.

TAMAN TUMBINA

Taman tu kebun jelu ke bechampur enggau koleksyen flora ke chukup mayuh nengah pemesai 12 hektar enggau penyauh 4 km ari pusat bandar Bintulu.

Taman tu nyadi pusat rekreasyen ke ngipak alai ngelantangka ati begulai enggau diri sebilik enggau bala bakih.

Biu manah amat ketegal dibungkur utai tumbuh flora enggau fauna ke bekelingi.

Bukit gadung nyadika taman ke ngait ati di Bintulu tu manah amat. Bisi dipeda jelu ke ditupi ditu kena matak bala temuai.

TAMAN NEGARA SIMILAJAU

Taman Menua Similajau, semina 45 minit ari Bintulu.

Taman Menua tu ngembuan tebing tasik ke pemadu manah di Malaysia nengah pasir di tebing tasik putih beresi ke enda kamah sereta tebing tasik ke bebatu ngadap Tasik China Selatan.

Ke ngait ati bekaul enggau Taman Menua Similajau tu, bisi 10 pengetu baka Golden Beach, Turtle Beach I enggau II, Batu Anchau, Sebubong Pool, Circular Trail enggau Education Trail.

Bisi tiga reta tengkira utan besai enggau pengabis berega di taman nya sekeda nya utan tebing tasik, utan kerangas, utan `Mixed Dipterocarp’ sereta utan paya bakau.

Seraya, pengidup siga ke bisi di taman tu nya ikan lumba-lumbi, penyu, baya ai masin di Sungai Likau enggau belangkas.

Tu palan ke manah ditapat ke bisi di Bintulu. Anang ngelepaska peluang kita, nyungkak Bintulu nyadi sebengkah palan kena ngemenuhka timpuh kemisi.

See author's posts


“Jangan dengar ‘serigala menangis’ DAP, kata Idris Buang

KUCHING: Pakatan Harapan (PH) khususya DAP jelas sama sekali tidak yakin untuk memenangi kerusi Parlimen mereka di Sarawak pada Pilihan Raya Umum ke-15 (PRU-15) ini.

Pengerusi Publisiti dan Perhubungan Media Gabungan Parti Sarawak (GPS), Dato Idris Buang berkata ini berikutan kenyataan Pengerusi DAP Sarawak Chong Chien Jen semalam yanhg boleh dikira sebagai kenyataan ‘putus asa’ yang tidak mempercayai diri sendiri.

Chong sebelum ini meminta rakyat Sarawak supaya tidak memberi kuasa mutlak kepada GPS, sebaliknya mengukuhkan sistem semak dan imbang di Parlimen.

“GPS menghormati setiap undian. Kami menghargai sokongan padu daripada semua pengundi Sarawak dan menganggapnya sebagai isyarat perpaduan dan kesatuan.

“Chong memberi kenyataannya tanpa mengira sama ada rakyat percaya kepada DAP dan Pakatan Harapan (PH) atau tidak.

“Tegurannya terutama mengenai cara terbaik untuk mengukuhkan Sarawak bukanlah dengan memberikan kuasa mutlak kepada GPS adalah sejenis hasutan yang menghina kecerdasan pengundi Sarawak,” katanya dalam kenyataan media pagi ini.

Idris berkata ia jelas menghina dan manifestasi mentaliti DAP/PH yang mementingkan diri sendiri.

“Pakatan Harapan telah terbukti melalui 22 bulan mereka menerajui, sebagai kerajaan yang gagal. Mereka telah gagal memenuhi banyak janji mereka.

“Manifesto mereka ‘bukan janji … bukan kitab suci’ masih kendengaran. Mereka telah gagal berkhidmat untuk Sarawak apabila diberi peluang dan banyak projek pembangunan sama ada tertangguh atau dibatalkan.

“Di samping semua kegagalan itu, mereka telah menghina rakyat Malaysia terutamanya B40, dengan e-Dompet RM30 yang menggelikan seolah-olah mereka tidak mempunyai idea yang lebih baik.

“Mereka juga menghina Sarawak dengan mandakwa Sarawak akan muflis dalam tempoh tiga tahun. Kata-kata mereka yang terlalu yakin dan angkuh menghina Sarawak kini masih ada untuk ditelan sendiri,” katanya.

Idris turut menggesa pengundi di negeri ini untuk mengekalkan fikiran rasional mereka bagi merangsang kekuatan dan keyakinan GPS apabila mengambil bahagian dalam Kerajaan Persekutuan kerana sumbangan GPS dalam membentuk dasar pasti sesuai untuk Sarawak dan Malaysia.

“Ini akan menambah semangat kepada kerajaan negeri yang sudah cemerlang di bawah tampuk kepemimpinan Premier Sarawak bagi melonjak usaha Sarawak pada landasan yang betul untuk berjaya.

“Tambahan pula, Chong dan DAP kekurangan kredibiliti untuk bercakap mengenai usaha memperjuangkan hak Sarawak di bawah Perjanjian Malaysia 1963 (MA63).

“Lihat saja dalam tempoh 22 bulan (PH) memimpin, semua yang mereka lakukan ialah perubahan kosmetik pada Perlembagaan Persekutuan (konon) sebagai usaha untuk menarik perhatian rakyat Sarawak.

“Rakyat Sarawak kini sepatutnya lebih mengenali siapa DAP. Kami dengan rendah hati menggesa semua pengundi Sarawak untuk keluar mengundi GPS bagi memberikan balasan yang terbaik untuk Sarawak daripada Kerajaan Persekutuan.

“Tolong jangan dengar “serigala menangis” atau kata-kata sindiran dan ketakutan (DAP),” katanya.

Idris berkata, GPS adalah satu-satunya gabungan yang berkebolehan dan bertanggungjawab yang boleh membawa kemajuan yang amat diperlukan untuk rakyat Sarawak.

AZREEN KERIA

See author's posts


H&L Retail Sdn. Bhd. umum pemenang peraduan Beli & Menang

KUCHING: H&L Retail Sdn. Bhd. menyambut ulang tahun ke-61 dengan membawa kembali “Peraduan Beli & Menang” tahunan dengan hadiah yang bernilai RM 61,000 untuk direbuti.

Pemenang peraduan Beli & Menang Ulang Tahun ke-61 diumumkan pada 20 Disember 2020 (semalam) di Kuching Sentral.

Sebagai sebahagian daripada perayaan Ulang Tahun H&L, enam pemenang utama dan 94 pemenang saguhati berbentuk produk elektrik bernilai RM19,000 dipilih dalam cabutan bertuah.

Pemenang utama memenangi baucher hadiah H&L bernilai RM 16,800 diikuti dua pemenang tempat kedua dengan baucer hadiah H&L bernilai RM 7,200 seterusnya tiga pemenang tempat ketiga memenangi baucher hadiah H&L bernilai RM 3,600.

Pegawai Pemasaran H&L Retail, Lianny Bujang berkata, acara tahunan ini adalah salah satu cara untuk menghargai pelanggan tersayang kerana telah memberikan sokongan tanpa henti sejak 61 tahun yang lalu.

“Walaupun dalam tempoh yang mencabar dan sedang dalam Perintah Kawalan Pergerakan (PKP) yang diumumkan oleh kerajaan tahun ini, kami tetap mendapat sokongan berterusan dari pelanggan tersayang,”katanya.

Menurutnya lagi, H&L akan membuka cawangan terbesarnya di Petra Jaya pada bulan Januari 2021.

“Kami berhasrat untuk memyediakan tawaran hebat ‘Lagi Syok, Lagi Best, Lagi Xtra’ untuk semua pelanggan kami,” ujarnya.

“Jadi kami berharap agar para pelanggan sentiasa menantikan serta mengikuti perkembangan kami melalui media sosial kami,” tambahnya.

Oleh ‘AINI ‘AFIFAH HAFIZ

See author's posts


Covid-19: Pakar AS mengesyorkan vaksin Novavax

WASHINGTON: Panel pakar yang bersidang oleh pengawal selia ubat Amerika Syarikat (AS) pada Selasa lalu mengesyorkan suntikan Novavax Covid-19, vaksin akhir dalam memerangi virus itu yang masih boleh memainkan peranan dalam mengatasi keraguan vaksin.

Tiga vaksin pada masa ini diluluskan di Amerika Syarikat: Pfizer dan Moderna, yang berdasarkan RNA messenger dan Johnson dan Johnson yang baru-baru ini menerima pengesyoran terhadap penggunaan meluas kerana terdapat kaitan dengan bentuk pembekuan darah yang serius.

Pakar mengundi 21 menyokong vaksin Novavax, tanpa satu pun menentang dan satu berkecuali, walaupun terdapat kebimbangan ia mungkin dikaitkan dengan kes keradangan jantung yang jarang berlaku.

Pentadbiran Makanan dan Dadah (FDA) yang menganjurkan mesyuarat itu, dijangka mengeluarkan kebenaran penggunaan kecemasan tidak lama lagi. Kemudian agensi lain, Pusat Kawalan dan Pencegahan Penyakit akan mempertimbangkan dengan panduan tentang cara penggunaan sebaiknya.

Novavax yang berpangkalan di Maryland merupakan pendahulu awal dalam perlumbaan vaksin global, tetapi ketinggalan selepas dilanda kelewatan pembuatan dan peraturan.

AS ialah salah satu daripada beberapa pasaran utama yang masih belum menerima kebenaran, manakala Kesatuan Eropah (EU), United Kingdom (UK), Kanada, Australia adalah antara banyak yang telah memberikannya lampu hijau.

Pegawai berharap bahawa suntikan itu yang berdasarkan protein virus yang ditanam di makmal boleh memberikan alternatif kepada orang yang masih ragu-ragu dengan teknologi mRNA. Ia juga tidak mempunyai keperluan penyimpanan sejuk yang sama seperti suntikan Pfizer dan Moderna.

“Terdapat populasi pesakit yang sanggup mengambil ini dan tidak akan mengambil vaksin sedia ada. Saya fikir ia agak menarik,” kata Eric Rubin, pakar penyakit berjangkit yang mengambil bahagian dalam mesyuarat itu menjelaskan undiannya menyokong.

Daripada pelbagai teknologi vaksin, mRNA telah tertakluk kepada usaha maklumat salah yang paling banyak.

Vaksin Novavax didapati lebih 90 peratus berkesan terhadap kes gejala penyakit itu. Tetapi, percubaannya telah dijalankan lama sebelum sub varian Omicron yang sedang beredar menjadi dominan dan syarikat itu mungkin masih perlu menambah penggalak atau mengemas kini suntikannya.

Lebih-lebih lagi, enam kes miokarditis dan keradangan otot jantung dikesan dalam kumpulan yang menerima vaksin, terhadap satu kes dalam kumpulan plasebo dalam percubaan kira-kira 40,000 orang.

Novavax berkata, tiada bukti yang mencukupi untuk mewujudkan hubungan sebab akibat antara kes miokarditis dan vaksin.

Pautan sedemikian telah diwujudkan dengan vaksin mRNA, tetapi ia hanya menjadi jelas apabila ia digunakan pada jutaan orang di dunia nyata dan bukannya puluhan ribu dalam percubaan.

FDA menyuarakan kebimbangan mengenai pautan miokarditis pada Jumaat lalu dan amaran mungkin akan disertakan pada label akhirnya. Terdahulu, dagangan dalam saham Novavax di Nasdaq telah dihentikan sementara menunggu mesyuarat itu.

Dikenali sebagai vaksin subunit protein, Novavax ditadbir dalam dua dos yang berdasarkan versi pancang buatan makmal yang menghiasi permukaan koronavirus untuk membangkitkan tindak balas imun.-AFP

See author's posts


Tidak timbul isu pembubaran parlimen

KUALA LUMPUR: Kerajaan sedia ada sedang berfungsi dan tidak timbul isu pembubaran Parlimen bagi membolehkan pilihan raya umum (PRU) diadakan, tegas Setiausaha Agung Barisan Nasional (BN) Tan Sri Annuar Musa.

Beliau berkata, parti tidak membuat sebarang keputusan mengenai pembubaran Parlimen dan kini tumpuan diberikan kepada isu dan masalah rakyat.

“Kerajaan sedang berfungsi dengan baik dan pada saya buat masa ini tidak berbangkit soal pembubaran Parlimen sebab kita sudah ada perdana menteri …tidak timbul juga soal ketidakstabilan.

“Saya tengok kerajaan ini adalah mantap, jumlah sokongan semakin bertambah, jumlah kerusi pun makin bertambah sebab ada yang menyeberang,” katanya kepada pemberita selepas merasmikan pameran Kartunis VS Covid-19 di Rumah Kartun dan Komik Malaysia di sini semalam.

Beliau berkata demikian ketika diminta mengulas mengenai kenyataan Timbalan Presiden UMNO Datuk Seri Mohamad Hasan meminta Perdana Menteri  Tan Sri Muhyiddin Yassin untuk segera membubarkan Parlimen bagi membolehkan PRU diadakan berikutan ketidaktentuan politik semasa.

Media melaporkan Mohamad berkata, situasi ketidakstabilan politik yang dihadapi sekarang tidak pernah dihadapi sejak negara merdeka.

Tambah Annuar, kenyataan itu merupakan pandangan peribadi Mohamad dan tidak mewakili parti malah Muafakat Nasional mengulangi pendirian menyokong kepimpinan Perdana Menteri kini.

Terdahulu, beliau menyampaikan Anugerah Tokoh Kartunis 2020 kepada Ahmad Hilmy Abdullah, 59, atau lebih dikenali sebagai Mie atas sumbangan dan kecemerlangan dalam bidang kartun dan komik negara.

Mie ketika ditemui pemberita berkata, masa lapang ketika Perintah Kawalan Pergerakan (PKP) digunakan bagi menghasilkan lakaran berunsurkan isu semasa iaitu Covid-19.

“Kita gunakan maklumat yang diperoleh untuk membuat lakaran berdasarkan sidang media harian Covid-19 …kita buat dalam bentuk kartun supaya lebih mudah orang faham dan ia lebih ringkas,” katanya.

Pameran Kartunis VS Covid-19 menghimpunkan lebih 100 karya 24 kartunis tempatan dan 11 kartunis dari Singapura dan Indonesia di Rumah Kartun dan Komik Malaysia bermula semalam sehingga 31 Ogos. – Bernama

See author's posts


Tiga beradik daki bukit akses internet

PAPAR: Tiga beradik dari Kampung Gana di sini memulakan sesi Pengajaran dan Pembelajaran Dari Rumah (PdPR) dengan mendaki bukit di belakang rumah mereka bagi mendapatkan capaian Internet yang lebih baik.

Tidak seperti pelajar lain yang hanya perlu membuka peranti atau komputer di rumah mereka, Joshua Emmanuel Jeffery, 12 serta dua adiknya, Jordon Emmanuel, 9, dan Joshean Emmanuel, 8, terpaksa mendaki selama 20 minit sebelum dapat memulakan sesi PdPR.

Joshua Emmanuel berkata, mereka akan ditemani ibu Esther Dungin, 37, atau bapa mereka  Jeffrey Joseph, 41, dan berada di atas bukit itu kira-kira tiga jam untuk mengikuti sesi PdPR masing-masing.

“Walaupun terpaksa daki bukit tetapi seronok dengan pengalaman ini tapi kena gigitlah (serangga), saya berharap di rumah ada Internet supaya kita tidak payah lagi naik bukit. Macam semalam saya belajar Bahasa Cina, Bahasa Malaysia dan lain-lain lagi,” katanya, kepada Bernama di sini, semalam.

Joshean Emmanuel berkata, liputan Internet di kawasan rumah mereka agak lemah dan tidak memadai untuk membolehkan mereka melakukan pelbagai aktiviti PdPR.

Sementara itu, Esther berkata liputan lemah di kawasan rumah mereka tidak mampu untuk menyokong aplikasi seperti YouTube yang digunakan untuk PdPR, menyebabkan dia dan suami berusaha mengenal pasti lokasi yang mempunyai liputan Internet lebih baik.

“Kerja rumah juga dihantar menerusi e-mel jadi kalau Internet lemah memang susah untuk anak-anak siapkan kerja sekolah, mahu tidak mahu kami terpaksa cari isyarat (Internet) di atas bukit,” katanya, menambah sebelum itu dia dan anak-anak terpaksa keluar ke tepi jalan utama untuk dapatkan capaian Internet.

Katanya, suaminya naik ke atas bukit itu yang terletak kira-kira 500 meter di belakang rumah mereka sebelum sesi persekolahan tahun ini bermula dalam usaha mencari isyarat Internet yang lebih baik.

“Suami cuba-cuba naik bukit cari isyarat Internet, rupanya ada, liputan juga lebih bagus jadi dibersihkan di sini dan 20 Januari (Rabu) yang lalu mula belajar di sini,” katanya, yang berharap masalah capaian Internet di kampung berkenaan dapat diselesaikan segera.-Bernama

See author's posts


28 kaunter khidmat kerajaan dibuka sempena Jelajah AKM Sarawak

SATU daripada 28 kaunter perkhidmatan kerajaan akan dibuka sepanjang Program Jelajah Aspirasi Keluarga Malaysia (JAKM) peringkat Sarawak.

KUCHING: Sebanyak 28 kaunter perkhidmatan kerajaan akan dibuka sepanjang program Jelajah Aspirasi Keluarga Malaysia (JAKM) peringkat Sarawak yang akan berlangsung di Dataran Perayaan Petra Jaya di sini dari 5 hingga 7 Ogos ini.

Pengarah Eksekutif Unit Penyampaian Kemakmuran Bersama (SEPADU) Jabatan Perdana Menteri Wan Azilawati Wan Mahmood berkata program yang akan bermula dari 9 pagi dan 9 malam itu merupakan siri ketujuh selepas penganjurannya di Johor, Perlis, Sabah, Terengganu, Perak dan Kelantan.

“Kaunter-kaunter ini akan menyediakan bantuan dan perkhidmatan langsung kepada rakyat, sebagai contohnya perkhidmatan penukaran kad pengenalan, tujuh kaunter bergerak seperti Jabatan Pengangkutan Jalan, Yapiem, Klinik Mata dan sebagainya,” katanya pada sesi wawancara di TV AlHijrah semalam.

Selain itu, Kementerian Perdagangan Dalam Negeri dan Hal Ehwal Pengguna (KPDNHEP) akan menganjurkan program jualan murah barangan keperluan dengan diskaun harga antara 15 dan 30 peratus.

Katanya dengan penganjuran ini adalah diharap konsep Keluaraga Malaysia yang mempunyai tiga nilai utama iaitu Keterangkuman, Kebersamaan dan Kesyukuran dapat difahami dan dihayati dengan lebih jelas oleh rakyat di negeri itu.

Wan Azilawati berkata selain itu, pengunjung juga berpeluang untuk menikmati jamuan makan tengah hari bersama Perdana Menteri Datuk Seri Ismail Sabri Yaakob serta Premier Sarawak Tan Sri Abang Johari Tun Openg.

Katanya, untuk maklumat lanjut, orang ramai boleh melayari laman  web www.keluargamalaysia.gov.my dan pengunjung juga dinasihatkan untuk terus bersama-sama mematuhi prosedur operasi standard dalam tempoh endemik demi keselamatan diri dan keluarga. – Bernama

See author's posts


KUALA LUMPUR: Prestasi suku ketiga dijangka lebih baik, berdasarkan pakej rangsangan ekonomi yang berterusan untuk menyokong pertumbuhan ekonomi secara keseluruhannya.

Ketua Perangkawan Datuk Seri Dr Mohd Uzir Mahidin berkata, dengan aktiviti ekonomi Malaysia yang kembali aktif, ia merupakan tanda pemulihan ekonomi yang dapat digambarkan melalui petunjuk makroekonomi pada Julai, memberikan petunjuk awal bagi suku ketiga 2020.

“Ini sejajar dengan Indeks Pelopor yang menunjukkan pemulihan ekonomi dalam waktu terdekat dan prospek ekonomi yang lebih cerah menjelang 2021,” katanya dalam kenyataan hari ini.

Katanya senario ini dapat dilihat dengan peningkatan jumlah tenaga kerja iaitu 15.82 juta orang pada Julai 2020 daripada 15.76 juta orang pada bulan sebelumnya.

Kadar pengangguran turun kepada 4.7 peratus berbanding 4.8 peratus pada bulan sebelumnya, katanya.

“Nilai jualan bagi sektor pembuatan meningkat kepada RM119.3 bilion pada Julai, naik 2.1 peratus bagi bulan ke bulan.

“Perdagangan borong dan runcit juga menunjukkan pemulihan pada Julai dengan menjana nilai jualan sebanyak RM108.7 bilion pada pertumbuhan 5.6 peratus berbanding bulan sebelumnya,” katanya.

Pertumbuhan jualan yang lebih baik bagi subsektor ini, disumbangkan oleh jualan kenderaan bermotor berikutan strategi yang efektif daripada kerajaan ke atas pelepasan cukai sebelum ini, kata Mohd Uzir.

Dari segi perdagangan barangan Malaysia, katanya Julai mencatatkan peningkatan jumlah perdagangan sebanyak RM159.9 bilion berbanding RM144.7 bilion daripada bulan sebelumnya.

Pada Julai, jumlah eksport naik 11.7 peratus manakala import meningkat 8.7 peratus.

Dari segi tahun ke tahun, katanya eksport meningkat sebanyak 3.1 peratus manakala import terus menyusut pada Julai 2020.

Pada Ogos, eksport dan import mencatatkan penyusutan, bagaimanapun, imbangan perdagangan terus merekodkan lebihan dagangan.

Mohd Uzir berkata, peranan sektor pelancongan dalam ekonomi amat penting memandangkan aktiviti berkaitan pelancongan meliputi 23.6 peratus pekerjaan dan menyumbang 15.9 peratus atau RM240.2 bilion kepada ekonomi Malaysia pada tahun lepas.

“Kerajaan telah mengumumkan inisiatif pelancongan bagi meningkatkan aktiviti promosi yang menarik oleh agensi pelancongan serta industri hotel dan penginapan, dan ia akan menyokong serta menghidupkan semula aktiviti pelancongan domestik pada tahun ini,” katanya. – Bernama

See author's posts


Enam kes positif Covid-19 varian XBB1.16 (Arcturus) dikesan di Sarawak

KUCHING: Enam kes positif Covid-19 melibatkan varian XBB1.16 atau Arcturus telah dikesan di Sarawak.

Pengarah Institut Kesihatan dan PerubatanKomuniti (IHCM) Universiti Malaysia Sarawak Profesor Dr David Perera mendedahkan perkara tersebut kepada Pengerusi Jawatankuasa Pengurusan Bencana Negeri (JPBN) Sarawak, Datuk Amar Douglas Uggah menerusi laporan terbaharunya, hari ini.

Varian Arcturus katanya, merupakan punca terhadap kenaikan dramatik kes positif Covid-19 di India dan negara lain baru-baru ini.

“Pertubuhan Kesihatan Sedunia (WHO) telah mengkategorikan varian Arcturus inibsebagai varian di bawah pemantauan kerana ia berpotensi meningkatkan infektiviti dan patogenik.

“Memandangkan varian tersebut telah dikesan di negeri ini, orang ramai dinasihatkan untuk lebih peka dengan risiko peningkatan kadar jangkitan.

“Setiap orang perlu mengambil langkah berjaga-jaga untuk mengelakkan jangkitan dan mencegah penularan kepada individu yang terdedah terutamanya pada musim perayaan yang akan datang,” katanya.

Tambahnya, antara varian lain yang dikesan ialah XBB1.11.1 yang mana 12 kes telah dikesan dan tersebar terutamanya di Asia Tenggara.

Sementara itu, beliau menambah IHCM yang menjejaki varian SARS-Cov-2 yang tersebar di Sarawak telah berjaya menyusun 33 sampel antara 20 Februari hingga 14 April 2023.

“Sampel ini adalah kes positif yang didapati kebanyakannya di Kuching manakala Serian menyumbang satu dan Sibu menyumbang dua kes,” katanya.

Sementara itu ketika mempengerusikan mesyuarat, Uggah sekali lagi mengingatkan orang ramai supaya tidak melakukan sebarang pembakaran terbuka bagi mengelak peningkatan haba yang menyumbang kepada cuaca panas dan berjerebu.

Tegasnya, orang ramai harus bersikap proaktif dan member kerjasama untuk melaporkan sebarang pembakaran terbuka kepada Jabatan Bomba dan Penyelamat, Lembaga Sumber Asli dan Alam Sekitar atau Jabatan Alam Sekitar supaya tindakan segera.

Oleh RYNNA SHA’ERRA

See author's posts


Patih anak pengelandik teknikal

BINTULU: Bala apai indai diasuh nyikap bala anak diri empu enggau pengelandik teknikal ngambika ulih besemekih lebuh maya deka nginga pengawa jemah ila.

Kaban Kunsil Nengeri (ADUN) Samalaju Majang Renggi madahka, pengawake baka nya dikena ngasuh bala anak sida iya bulih pengawa ba sektor industri ke udah bisi ba kandang Samalaju.

“Mayuh bengkah industri udah bisi ba kandang Kunsil Nengeri (DUN) Samalaju sekalika industri berat tauka industri minyak enggau gas.

“Loji metanol ke benung ba proses digaga nyengkaum industri bukai deka nyediaka lebih ari 70,000 peluang pengawa ba endur tu” ku iya.

Iya mansutka jaku munyi nya maya Pengerami Merekat Rumah Sarang Burung Walit, Tuai Rumah Sibat Anak Sumbang, Jalan Bintulu-Miri.

Ku Renggi, semina pelajar ke chukup ulih ngasuh peranak ke diau ba kandang nya ulih ngasuh sida iya bulih pengawa baka ke diguna industri.

“Aku ngarapka peranak ba kandang DUN Samalaju sedia sereta nyikap diri ngambika bulih pengawa ba industri sereta ngena peluang ke bisi dikena nyungkakka ekonomi diri,” ku iya.

Iya mega madahka, sektorbetanam betupi bisi jalai ulih mujur laban peminta ke mayuh amat ngagai sektor nya ba Bintulu.

“Peminta ngagai barang pemakai sigi mayuh amat laban Bintulu enggu Samalaju sigi endur ke dilawa mayuh amat orang begigaka pengawa.

“Nya kebuah aku meda sektor betanam betupi bisi jalai ulih mujur ke besai amat ba endur tu,” ku iya.

Kelimpah ari nya iya mega meransang mensia mayuh sama enggau ngaga rumah sarang burung walit dikena nambahka penatai pemisi enggau ekonomi sida iya empu.

See author's posts


Ngenukuka nembiak enda tinggal pelajar

KENA ngenukuka  pandemik Covid 19 ulih disekat, perintah udah neritka  Atur Nagang Pemindah  (PKP) berengkah ada 18 Mac sebedau atur nya dilonggar ngagai  PKP Pemulihan (PKPP) kena 10 Jun lepas.

Udah tentu rayat lantang ati lebuh  PKPP tu diteritkuasa beratika mayuh sektor rama engau kompeni luar di  dalam menua tepagang kenyau ari tiga bulan ke udah bekaul enggau peneritkuasa atur tu.

Antara ke udah tepagang nya bekaul enggau peneritkuasa atur nya pekara pelajar nengah sekula-sekula ditutup lalu ngujungka bala nembiak sekula enda besekula baka selama.

Keba nya Komiti Pemansang enggau Pengelikun Kampung ( JKKK ) Rumah Saga, Nanga Ulai, Rimbas Debak udah ngambi pemutus ngembing nembiak sekula di  rumah panjai ngulang pelajar sida  sereta nembuka kereja sekula.

Tu kena ngenukuka nembiak sekula ke diau di rumah panjai sida enda jauh tinggal lebuh sekula dibuka di serata menua ila.

Sambil diketuaika ulih  Tuai Rumah (Tr) Saga Unggut ke nyadi Chairman JKKK Nanga Ulai, sebengkah program udah diperunding khas ungkup semua nembiak sekula  di dalam rumah panjai sida.

Nengah program nya ke dipejalaika ulih raban komiti JKKK rumah panjai nya, bala nembiak sekula udah digelumu di siti endur ke udah disedia sambil dikemata ulih pengembing ke udah dipilih.

“Pekara nyediaka kereban kena belajar nya nadai penanggul kena bejadika program tu ketegal bala pengajar di sekula udah nganjung kereban kena ngulang pelajar sereta latih ke patut ditembu.

“Indah kami mega  udah ngambi mayuh kereban pelajar sereta latih ari internet awakka pejalai program tu mujur agi ungkup nembiak sekula ,” ku Tr Saga.

Iya madahka program nya sebengkah insentif  JKKK iya kena mantu bala nembiak ngulang pelajar sida  di  rumah panjai lebuh sesyen sekula bedau diasu dibuka baka selama maya ke diatu.

Taja pia , piak JKKK Nanga Ulai kata Tr Saga tetap ngemeranka Prosedur Operasyen Standard (SOP) ke udah ditetapka perintah lebuh bejalaika program nya di  rumah panjai sida.

Sekeda ari pekara ke disenurutka ku pengajar ke suba nya menggau penutup mua, masu jari ngena sabun selalu mega seraka rama satu meter antara pangan diri .

“Program belajar di rumah panjai tu tudah dipejalaika enggau lanchar sambil senurutka SOP ke ditetapka olih perintah nengah peneritkuasa PKP itu.

“Keba nya aku meri terima kasih ngagai semua piak ke udah ngambi bagi dalam ngemujurka program itu ungkup ke pemanah nembiak redak Rumah Panjang Nanga Ulai, Rimbas,” ku Tr Saga.

See author's posts


Terus angkunka pendiau asal

ENDANG kenyau ari kelia nyentukka diatu, kitai bansa Iban endang agi meruan nguan rumah panjai. Nya meh nyadi batang pendiau kena ngempung kitai Iban kenyau ari kelia nyentukka kemaya haritu. Rumah panjai meh pengempung semua batang pengawa Iban.

Dulu ari tu penulis bisi udah ngenang pasal rumah panjai ti nyadi pun enggau panggau penempa adat asal Iban dalam pengawa bumai betupi, sereta mega semua pampang pengarap asal Iban dikena bumai, pengidup ngemerankan ruang bilik, pengidup enggau pengawa bukai ba rumah panjai, adat enggau atur pasal pengerai enggau semua utai bukai mega.

Berindik ari tu setiap iku orang ke nguan siti rumah panjai nya mesti kena serangkung atur penyerakup, nadai ngira tuai biak. Kaul diri menyanak, diri sebilik endang siti ari utai ke beguna. Kebuah pia laban tiap iku mensia ba rumah nya enda tau enda bebasa ka pangan diri.

“Nya alai bala sida anembiak endang dilalau bebasaka orang ke tuai agi, lebih agi apai indai, aki ini diri empu. Nya kebuah semua orang serumah menya endang mayuh agi bala diri sebilik. Sida kiruh amat ka pengidup pangan, senang tauka tusah. Enti senang, semua senang. Enti bisi penusah, semua sama besaup ngelempungka iya. Enti bisi bulih ngasu, bulih jelu, sigi diemparu sama enggau diri serumah, lalu pia mega enti bulih ikan bulih undang enggau pemakai bukai endang selalu bebagi enggau diri serumah, nadai kala diempa nengali,” ku bakih penulis Datu August Buma ke udah pinchin gawa perintah nyadi Direktor Opis Pengereja Pengawa di Sarawak ditu.

August mansutka penemu tu lebuh bekenang enggau penulis sebedau Covid-19 tu datai mangka sereta ngachau pengidup mensia mayuh di menua tu sereta di serata dunya mega.

“Ka tambah nya, enti bisi buah baka engkeranji, sibau, kembayau, rian, pakan enggau buah ke bukai, bala orang ke bempu pun buah nya menya seruran ngemai bala sida serumah bukai niki, lalu bebagi sama bela,” ku August ti berasal ari menua Sungai Bakong di Bintangor nampung jaku iya. Niang apai iya Buma Anggun tu berasal ari ai Kedap di Saratok.

Ba pengidup rumah panjai dulu menya, lalu agi mega dikena sekeda orang rumah panjai sampai ka diatu, semua atur gawa, turun enggau bumai, endang sama bela besaup ngambika jampat tembu tauka teputar. Orang menya gagit bendar deka beduruk enggau pangan diri laban rindu gawa bebala mayuh, sereta mega kena neguhka tanggam kaul enggau diri serumah.

Kemaya hari tu, kitai di rumah panjai udah jauh berubah ari aki ini kitai menya ba jalai pengidup ka tambah rumah panjai ti udah nyadi moden, lalu mayuh sekeda nya nyunto terrace house ba nengeri. Taja pia, kitai di

rumah panjai agi mengkang balat ngemeranka pemanah kaul sereta basa enggau pangan diri. Ari tu sida udah selalu diberi petara ke nyaga sida pengelikun sereta mega pengelantang begulai enggau pangan diri.

GAGIT  BEGAWAI DI RUMAH PANJAI

Nya meh kebuah rumah panjai endang belama nyadi palan ke dikesayau semua kitai Iban, lebih agi iya ke endang agi angkun ka pendiau begulu baka ba rumah panjai ke mai mayuh penguntung ngagai semua. Kitai mega ngasai, enti lebuh maya bisi pengerami, lebih agi Gawai Dayak ke diintu ninting taun, bala kitai Iban ari nengeri sigi gagit deka begawai ba rumah panjai, laban dia meh alai ti andal sereta angkun ati berami. Mayuh agi pengerami Gawai kitai ba nengeri nadai banding enggau Gawai ba rumah panjai, laban intu rumah panjai numbas ngemeranka pangkat, renggat umur enggau pemisi, tang dikira sebaka magang.

Bepun ari pengelikun ba rumah panjai kenyau ari kelia, nya alai semua anembiak redak endang nemu sida mesti bebasa sereta sama besukungka tuai rumah ke nyadi pun semua pengawa ba rumah.  Taja pan ukai reti nya iya enda tau enda nemu semua adapt asal, beburung enggau utai bukai.  Tang selalu kitai tetemuka tuai rumah endang sigi nemu adat asal Iban. Nyadi ba pengawa bukai baka beburung enggau utai bukai nya tau enda ibuh nemu laban tu endang bisi orang ke nemu burung enggau mimpi. Pia mega baka mela burung enggau mimpi nya tau dikereja orang bukai, enda ibuh tuai rumah.

Sebarang sapa ti nyadi tuai rumah endang dikarapka ulih ngempung semua nembiak redak, nyaga sereta nanggam adat ba rumah panjai.  Iya mega dikarapka ngadu laya enggau penyarut ke bisi nyadi antara nembiak iya. Ketegal tu tuai rumah enda tau enda sikar lalu nemu atur enggau adat. Iya endang orang ke ngatur laya, chara enggau utai bukai ngena jalai lurus lalu enda ulih bepinang benibung; reti nya nadai tau bechiping.

Lebuh ke ngatur leman tauka penyarut, laya sida serumah, tuai rumah enda tau enda nemu tusun tunggu nunda ka adat Iban. Ba senentang tu iya tau ngulih ka atur penyampai ukum tauka tunggu ari bup tauka belalauka tusun ukum ti diberi perintah ngagai sida.

Penyampau tunggu ti dikena orang jeman dulu nitih

bup ke digaga niang Benedict Sandin Iban Adat & Augury ungkup menua Bagi Kedua suba munyi ti dibantai aku dulu ari tu nyangka bisi diubah tauka nadai dikena agi.

Nyadi enti penyalah nya besai, tuai rumah tau mai pekara nya ngagai pengulu tauka ngagai kunsil. Orang dua iku tu tau mega mai kes ngagai Kourt Majistret.

Ba rumah panjai nya empu, tuai rumah ngena jalai ukum tauka tunggu ke lempung tauka mit agi baka enggau penyampau telu manuk, paku lawang, mangkuk, chapak enggau pinggai. Tunggu nya dikumbai se-uta iring manuk. Nyadi selalu dikena nimbang penyalah ke lempung sereta mega dibayar bala pengari baka bala pangan enggau kaban belayan orang ke bempu penyalah.

TUSUN ADAT IBAN

Tusun tunggu Tuai Rumah agi ga dikena diatu baka lebuh kena nimbang penyalah maya orang bisi rabat, ngulit sereta pengawa bukai. Nyadi tusun tunggu nya ulih peda kitai ba Tusun Adat Iban ditulis Benedict Sandin tang diatu udah digaga sereta diubah mimit.

Ba sekeda menua ulu, mayuh kitai Iban agi bisi meri ukum Sigi Jabir enggau penyampau duit 50 sen, iya nya setengah ari penyampau seringgit. Nyadi iya dikumbai Jabir Iban. Nyadi seringgit nya dikumbai Jabir Perintah. Tang diatu utai tu jarang dikena. Nyadi ukum nya pulai ngagai tuai rumah tauka dibagi bala tuai rumah ke ngatur.

Enti nyema ka penyalah orang nya udah ngasuh ari kudi, seduai dua iku tauka sebarang sapa ke ngudika menua enda tau enda munuh dua iku babi sepa (reti nya babi udah beranak) tauka babi lelaki ke udah tumbuh taring. Nyadi darah babi dua iku nya lalu ambi ka genselan menua ke udah kudi. Sida ti salah nya enda tau enda ngemansutka sebilah duku, kebuk enggau beliung. Kebuk nya empu tuai rumah. Duku enggau beliung nya empu orang ke nyemelih babi.

Semua penyalah nyengkaum enchuri, masung, bisi tebunuhka orang tegal saru tauka sengaja nya dibai ngagai perintah magang. Penyalah baka ditemu butang tau diatur tuai rumah. Ba senentang tuai rumah enda tau enda munuh manuk ambika enselan tekala nya. Utai tu enda tau enda diaduka enggau jampat. Kebuah pia, takut ka laki tauka bini seduai ke udah ditemu butang nya malas tauka ngemedis enggau jalai kasar seduai ke salah butang.

Enti utai bakanya bisi nyadi ari tegal tuai rumah laun munuh manuk sereta laun madah ngagai sida serumah bukai, tuai rumah nya empu tau kena ukum.

Nembiak diatu jarang bendar nemu pasal tusun tunggu enggau adat asal rumah panjai. Kebuah pia, mayuh apai indai sida empu endang kurang penemu pasal pekara nya. Kitai enda ulih ngutuk sapa-sapa laban pengidup rumah panjai udah jauh bebida lalu ngejang ari asal iya kelia.

Taja pia, kitai patut semua temegah ati laban rumah panjai mengkang nyadi pengempung kitai Iban. Bala kitai Iban ti diau di nengeri, nyuwa rumah tauka diau ba rumah diri empu endang semampai enda rari ari rumah panjai. Jarang ti nadai rumah panjai agi. Ti kitai nadai bilik diri empu, bilik menyadi tauka kaban bukai pan tau ga ditepat nemuai tauka datai ari nengeri nguang gawai enggau pengerami tauka rabat.

Tegal tu meh rumah panjai agi meruan nyadi tanda kelala kitai bansa Iban.

Oleh TELESA EMPERAN

See author's posts


SUKMA 2024 Sarawak: Taekwondo antara 26 sukan bakal dipertandingkan

KUCHING: Taekwondo adalah salah satu daripada 26 sukan yang akan dipertandingkan dalam temasya Sukan Malaysia (SUKMA) 2024 Sarawak.

Menurut Presiden Persatuan Taekwondo Malaysia (WTF), Azizul Annuar Adenan.keputusan tersebut dibuat melalui Mesyuarat Pertama Penyelarasan SUKMA 2024 Sarawak yang diadakan pada bulan lalu,

Beliau juga menyatakan bahawa sukan taekwondo perlu dimasukkan semula dalam Program Podium dan sukan teras, khususnya untuk SUKMA.

“Sebelum inj, sukan taekwondo digugurkan dari program sukan teras dan ini memberi kedan pada pembanguan atlet akar umbi.

“Mesyuarat tersebut turut dihadiri oleh Menteri Belia, Sukan dan Pembangunan Usahawan Sarawak, Datuk Seri Abdul Karim Rahman Hamzah dan Perbadanan Sukan Sarawak (SSC) serta Majlis Sukan Negeri Sarawak bersama pemegang taruh berkaitan,” katanya.

Beliau berkata demikian ketika ditemui pemberita selepas mengadakan rumah terbuka di kediamannya di sini, semalam.

Antara yang hadir pada rumah terbuka Azizul dan Ibunya, Datuk Amar Datin Patinggi Jamilah Anu ialah Premier Sarawak, Datuk Patinggi Tan Sri Abang Johari Tun Openg dan isteri Datuk Amar Juma’ani Tun Tuanku Bujang selain dif-dif kehormat yang lain.

Azizul Annuar berharap agar taekwondo dimasukkan semula dalam program sukan teras dan dilanjutkan ke dalam program podium.

Beliau juga tidak menafikan kemungkinan untuk bertanding bagi tempat sebagai Presiden WTF Malaysia sekali lagi pada mesyuarat an tahunan yang akan diadakan Julai ini.

Oleh SHAHRUL QAIZAT

See author's posts


Orang ramai terus patuhi SOP

BINTULU: Masyarakat pastinya sudah terbiasa menjalani kehidupan dan lebih memahami amalan norma baharu bagi mencegah penularan wabak Covid-19 berbanding sebelum ini.

Maka, tidak hairanlah jika penduduk kini kurang berasa bimbang untuk keluar dan melakukan aktiviti seperti biasa meskipun rantaian wabak itu belum berjaya diputuskan.

Hasil tinjauan Utusan Sarawak di sekitar bandar di sini semalam mendapati rata-rata penduduk yang berada di tempat awam mematuhi langkah prosedur operasi standard (SOP) Covid-19 yang telah ditetapkan seperti pemakaian pelitup muka, penjarakan sosial dan pensanitasi tangan.

Seorang wanita yang mahu dikenali sebagai Nina berkata, kehidupan tetap perlu diteruskan walaupun apapun yang terjadi.

“Bagi yang mencari rezeki atau menguruskan keluarga, ia agak sukar bagi kami untuk mengehadkan pergerakan.

“Jadi, apa yang kita boleh sumbangkan dalam perjuangan ini adalah dengan mematuhi SOP yang telah ditetapkan agar kes tidak meningkat,” katanya.

Sementara itu, salah seorang penguatkuasa yang ditemui di Pasar Malam Bintulu berkata, kebanyakan penduduk yang datang memang mematuhi SOP sebelum masuk ke dalam kawasan atau tapak berniaga.

“Mereka sendiri tahu apa yang perlu dilakukan malahan sudah macam menjadi rutin biasa apabila mereka membuka MySejahtera untuk imbasan kod dan periksa suhu setiap kali masuk tanpa perlu diminta.

“Setakat ini, kalau dilihat, kebanyakan penduduk mematuhi SOP dan tidak menyangkal tindakan yang diambil.

“Kalau ada pun, mungkin ada segelintir yang kami terlepas pandang atau tidak nampak depan mata,” jelasnya yang memberitahu bahawa mereka bergilir-gilir memantau keadaan dari 3.00 petang hingga 10.00 malam di kawasan terbabit.

Difahamkan, pada Sabtu lalu, Jawatankuasa Pengurusan Bencana Negeri (JPBN) Sarawak mengisytiharkan Perintah Kawalan Pergerakan Bersyarat (PKPB) dilaksanakan di semua bahagian di negeri kecuali Sibu yang dikenakan Perintah Kawalan Pergerakan (PKP).

See author's posts


Linjong masih gagal ditemui

SKRANG: Seorang wanita warga emas yang dikhuatiri hilang di kawasan kebun kelapa sawit Memaloi, Batu 8 dekat Skrang pada petang Rabu lalu, masih gagal dijumpai pada hari ketiga operasi mencari dan menyelamat (SAR) dilancarkan.

Ketua Balai Bomba dan Penyelamat (BBP) Betong, PPgB Vincent Baling Yabi berkata, mangsa, Linjong Edward, 70, dari Rumah Karin, Tabut, Skrang yang turut mengalami masalah pendengaran dipercayai hilang kerana tidak balik ke rumah sejak petang Rabu lalu.

“SAR yang memasuki hari kedua semalam masih lagi gagal menemukan mangsa, biarpun operasi yang dijalankan pada hari ini mendapat bantuan daripada anjing pengesan Unit K9 Bomba.

“Namun SAR hari ini (semalam), petugas penyelamat bersama anjing pengesan Unit K9 Bomba telah menemui petanda baharu iaitu penemuan tapak kaki yang dipercayai milik mangsa pada jarak 1.5 kilometer (KM) dari lokasi kejadian,” katanya.

Vincent berkata, selepas penemuan tapak kaki itu, petugas SAR terus membuat pencarian sekitar radius 200 meter dari lokasi penemuan tapak kaki itu.

“Begitupun, pihak kita masih lagi gagal menemui mangsa walaupun tapak kaki yang dikesan itu dipercayai milik mangsa,” ujar beliau.

Jelas Vincent, SAR semalam yang telah diperkuatkan seramai 81 orang yang terdiri daripada enam anggota bomba, dua anggota Unit K9 Bomba, lapan Angkatan Pertahanan Awam Malaysia (APM) Betong, lima anggota Balai Polis Skrang serta 60 orang penduduk kampung.

“Operasi SAR semalam juga turut memasuki beberapa sungai dan juga kawasan darat sekitar kawasan ini. Namun hingga sekarang belum ada tanda-tanda atau sebarang petunjuk mangsa ditemui,” jelasnya.

Beliau berkata operasi SAR untuk hari berikutnya, dijangka akan diperkuatkan dengan lebih ramai penduduk yang akan turun secara sukarela, apabila proses pencarian sudah semakin rumit kerana tempoh masa mangsa hilang sudah memasuki hari ketiga hari ini.

Terdahulu, seorang wanita warga emas yang dilaporkan ‘sesat’ di kebun kelapa sawit Memaloi, Batu 8 dekat Skrang pada petang Rabu lalu.

Mangsa, Linjong Edward, 70, dari Rumah Karin, Tabut, Skrang yang turut mengalami masalah pendengaran dipercayai hilang kerana tidak balik ke rumah.

Mangsa dilaporkan telah keluar seorang diri ke kebun sawit di Memaloi Batu 8 seawal jam 9 pagi Rabu lalu, dengan menggunakan perahu yang ditemui masih diikat di seberang sungai terbabit.

Keluarga mangsa menyedari mangsa sesat atau hilang setelah mendapati mangsa tidak pulang ke rumah pada petang Rabu lalu.

Oleh Adi Safarman

See author's posts


Jangan persoal hak Sarawak

SELAMAT DATANG…Tun Pehin Sri Abdul Taib Mahmud sambil diiringi Datuk Patinggi Tan Sri Abang Johari Tun Openg tiba pada majlis perasmian sambutan Hari Kebangsaan 2022 Peringkat Negeri Sarawak di Dewan Sukan Tan Sri Datuk Amar Stephen Kalong Ningkan dekat Betong, pagi semalam.

BETONG: Hak serta keistimewaan Sarawak seperti termaktub dalam Perjanjian Malaysia 1963 (MA63) dan Laporan Jawatankuasa Antara Kerajaan (IGC) tidak harus dipersoalkan oleh mana-mana pihak.

Premier Sarawak, Datuk Patinggi Tan Sri Abang Johari Tun Openg berkata, keputusan yang telah dipersetujui barisan kepemimpinan terdahulu mengenai MA63 harus dihormati semua pihak.

Malah katanya, rakyat di negara ini keseluruhannya perlu memahami konsep persekutuan setelah 59 tahun pembentukan Malaysia.

“Oleh itu, tindakan menuntut hak dan keistimewaan Sarawak hendaklah dihormati serta diiktiraf Kerajaan Persekutuan,” katanya.

Beliau berkata demikian ketika berucap merasmikan Sambutan Hari Kebangsaan 2022 Peringkat Negeri Sarawak di Dewan Sukan Tan Sri Datuk Amar Stephen Kalong Ningkan di sini Betong, semalam.

Abang Johari bagaimanapun berkata, tuntutan mengikut MA63 bukanlah bermakna rakyat negeri ini tidak mempunyai semangat kebangsaan serta patriotisme yang tinggi.

“Misalnya anak Sarawak seperti (Datuk) Pandelela Rinong dan Gustin Bonnie Bunyau berjuang bermatian-matian agar lagu kebangsaan kita iaitu Negaraku boleh berkumandang di arena sukan antarabangsa.

“Malah orang Sarawak juga turut melahirkan rasa bangga apabila pemain badminton beregu negara iaitu Aaron Chia dan Soh Wooi Yik berjaya memenangi kejohanan dunia di Tokyo empat hari lalu,” katanya.

Apa pun kata Abang Johari, Sarawak sentiasa terbuka untuk bekerjasama dengan Kerajaan Persekutuan demi menjaga kepentingan dan manfaat semua pihak.

Beliau berkata, jika berlaku sebarang pertikaian mengenai kuasa dan hak negeri atau Persekutuan, maka mahkamah haruslah menjadi penentu kebenaran terhadap sesuatu masalah itu.

“Justeru apabila kita menuntut Cukai Jualan Negeri (SST) ke atas produk petroleum dari negeri ini, maka penyelesaiannya ditentukan oleh makhamah bahawa Sarawak ada hak mengenakan cukai berkenaan.

“Setakat ini iaitu sejak 2019, Sarawak sudah memungut SST sebanyak RM8 bilion. Dengan dengan harga minyak mentah dunia yang meningkat nanti, sudah pasti akan (terus) menyumbang peningkatan terhadap cukai bagi tahun ini,” katanya.

Abang Johari berkata, hasil SST itu secara tidak langsung akan menambahkan pendapatan Sarawak dan seterusnya dikembalikan kepada rakyat melalui pelaksanaan pelbagai program pembangunan dan bantuan untuk kesejahteraan mereka.

Hadir sama Yang di-Pertua Negeri, Tun Pehin Sri Abdul Taib Mahmud, isteri kepada Premier Sarawak, Puan Sri Datuk Amar Juma’ani Tun Tuanku Bujang, Timbalan Premier Sarawak, Datuk Amar Douglas Uggah serta Datuk Amar Awang Tengah Ali Hasan dan Speaker Dewan Undangan Negeri (DUN) Sarawak Tan Sri Datuk Amar Mohamad Asfia Awang Nassar.

Menteri Utiliti dan Telekomunikasi, Datuk Julaihi Narawi, Menteri Pelancongan, Industri Kreatif dan Persembahan Seni, Dato Sri Abdul Karim Rahman Hamzah, Setiausaha Kerajaan Negeri, Dato Sri Mohammad Abu Bakar Marzuki, Timbalan Menteri dari Kabinet Sarawak, wakil rakyat, ketua jabatan dan ketua kaum juga hadir pada majlis itu. Majlis turut diserikan dengan upacara penyerahan bendera Jalur Gemilang kepada Yang di-Pertua Negeri, upacara menaikkan bendera Jalur Gemilang, persembahan tarian kebudayaan dan nyanyian lagu oleh artis tanahair.

Oleh VALENTINE NGUMBANG

See author's posts


PBB gesa tamatkan pertempuran di Nagorno-Karabakh

WASHINGTON: Majlis Keselamatan Pertubuhan Bangsa-Bangsa Bersatu (PBB) melalui Setiausaha Agungnya Antonio Guterres pasa Selasa menggesa supaya menghentikan pertempuran di wilayah Nagorno-Karabakh, lapor Agensi Anadolu.

Anggota majlis dalam satu kenyataan “menyatakan kebimbangan terhadap laporan tindakan ketenteraan berskala besar di sepanjang sempadan di zon konflik Nagorno-Karabakh.”

“Mereka mengutuk kekerasan yang digunakan dan amat kesal dengan kehilangan nyawa orang awam,” tambah mereka.

“Anggota Majlis Keselamatan menyatakan sokongan penuh mereka kepada peranan Pengerusi Bersama Kumpulan Minsk OSCE dan mendesak pihak-pihak berkaitan bekerjasama rapat dengan mereka untuk menyambung segera dialog tanpa syarat.”

Pertembungan di sempadan itu berlaku pada Ahad pagi.

Hubungan antara Armenia dan Azerbaijan, dua bekas negara Kesatuan Soviet, tegang sejak 1991 apabila tentera Armenia menduduki wilayah tersebut, yang diakui sebagai wilayah Azerbaijan di peringkat antarabangsa.

Empat resolusi Majlis Keselamatan PBB dan dua resolusi Perhimpunan Agung PBB menuntut penarikan pasukan penceroboh.

Kumpulan OSCE Minsk – yang dipengerusikan bersama oleh Perancis, Rusia dan AS – dibentuk pada 1992 untuk mencari jalan damai kepada konflik, tetapi tidak berhasil. Gencatan senjata, bagaimanapun, disepakati pada 1994. Perancis, Rusia dan NATO, antara lain, meminta segera menghentikan pertempuran di wilayah yang dicerobohi. – Bernama

See author's posts


‘Ali Biju pusing kepala 10 kali, mungkir janji’ – Tiong

LUNDU: “Baju pun sudah bertukar pergi Gabungan Parti Sarawak(GPS), tetapi selepas balik dari Kuala Lumpur, dia pusing kepala sepuluh kali, dia tukar fikiran.”

Itu kata Presiden Parti Demokratik Progresif (PDP), Dato Sri Tiong King Sing terhadap calon Parti Pribumi Bersatu Malaysia (BERSATU) yang mewakili Perikatan Nasional (PN) bagi kerusi Parlimen Saratok, Datuk Ali Biju.

Katanya, setelah beberapa kali berbincang dan terbaharu selepas pembubaran Parlimen, Ali Biju datang menemuinya semula untuk sanggup bertanding atas tiket Gabungan Parti Sarawak (GPS) melalui PDP tetapi terpaksa ditolak kerana sudah kesuntukan masa.

“Sebagai Presiden PDP, kita sudah beri cadangan dan sudah beritahu kepada rakyat. Calon-calon pun sudah mulakan kerja. Sekiranya calon mempunyai kekurangan, kita akan cuba perbaiki.

“Kita beri tunjuk ajar kepada calon tersebut. Tetapi sebagai Presiden parti, saya tidak dapat menukar calon pada saat akhir kecuali calon tersebut mempunyai masalah yang besar.

“Sebagai Presiden dan pemimpin, apa yang saya sudah cakap, saya akan lakukan. Saya mesti lunaskan apa yang telah diputuskan. Saya tidak boleh patah balik, kalau tidak siapa mahu percayakan GPS? Walau apapun yang terjadi, kita mesti tempuhi,” katanya ketika ditemui pemberita selepas majlis Sembang Santai Bersama Rakyat, di Dewan Serbaguna Kampung Pasir Hulu, Lundu di sini hari ini.

Beliau mendedahkan telah menawarkan kerusi Dewan Undangan Negeri (DUN) kepada Ali Biju sebelum ini, namun menolak pelawaan itu kerana dia mahukan kerusi Parlimen.

“Saya bersetuju dengan kemahuannya itu dan berhasrat untuk mencalonkan Ali Biju di kerusi Parlimen dan kerusi DUN (Krian) pula akan diberikan kepada orang lain ketika Pilihan Raya Negeri (PRN) Disember lalu.

“Selepas dia sudah berubah fikiran (untuk bertanding atas tiket BERSATU) saya memujuknya berkali-kali untuk tidak berubah fikiran, sehinggakan saya bagaikan pengemis merayu kepadanya,” katanya.

Ali Biju yang mempertahankan kerusi Saratok dicabar dua calon lain iaitu Giendam Jonathan Tait (GPS) dan Ibil Jaya (Bebas).

PDP adalah salah satu daripada empat parti komponen dalam gabungan GPS bersama Parti Pesaka Bumiputera Bersatu (PBB), Parti Rakyat Bersatu Sarawak (SUPP) dan Parti Rakyat Sarawak (PRS).

Selain BERSATU, PN pimpinan Tan Sri Muhyiddin Yassin juga merangkumi PAS, GERAKAN, Parti Solidariti Tanah Airku (STAR) dan Parti Progresif Sabah (SAPP).

Selain Ali Biju, dua lagi calon bertanding atas tiket PN-BERSATU ialah Jugah Muyang yang mempertahan kerusi Lubok Antu dan Duke Janteng mencabar Tiong di Parlimen Bintulu.

Oleh SHAHRUL QAIZAT

See author's posts


BNM, MAS lancar rangkaian pembayaran kod QR rentas sempadan

KUALA LUMPUR: Bank Negara Malaysia (BNM) dan Penguasa Kewangan Singapura (MAS) melancarkan jalinan pembayaran kod QR rentas sempadan antara Malaysia dengan Singapura, hari ini.

Menurut BNM jalinan pembayaran ini akan membolehkan pelanggan institusi kewangan yang mengambil bahagian membuat pembayaran runcit dengan mengimbas kod QR DuitNow dan NETS2.

“Jalinan pembayaran kod QR DuitNow-NETS merupakan pencapaian penting dalam kerjasama berterusan antara Malaysia dengan Singapura untuk meningkatkan hubungan pembayaran rentas sempadan,” jelas BNM dalam kenyataan.

Gabenor BNM, Tan Sri Nor Shamsiah Mohd Yunus berkata, pencapaian ini merupakan satu langkah ke hadapan yang penting dalam merealisasikan visi rangkaian sistem pembayaran runcit Asean yang pantas, cekap dan saling berhubung kait.

“Jalinan pembayaran QR antara Malaysia dengan Singapura akan memberikan manfaat kepada berjuta-juta pengguna yang berulang-alik menggunakan Tambak Johor serta pelawat yang mempunyai urusan perniagaan dan percutian.

“Jalinan ini juga akan merangsang perniagaan runcit di kedua-dua negara. Kami akan terus bekerjasama rapat dengan rakan usaha sama kami untuk mempercepat agenda pendigitalan ke arah penyepaduan ekonomi dan kewangan serantau yang lebih mantap,” katanya dalam kenyataan yang sama.

Menurut BNM inisiatif ini menunjukkan komitmen kedua-dua negara untuk menurunkan kos serta meningkatkan kelajuan, akses dan ketelusan pembayaran rentas sempadan, sejajar dengan Inisiatif Kesalinghubungan Pembayaran Asean dan Pelan Hala Tuju G20 untuk Menambah Baik Pembayaran Rentas Sempadan.

Berdasarkan purata trafik tahunan sebelum pandemik sebanyak 12 juta pelawat antara kedua-dua negara justeru, jalinan pembayaran ini akan memberikan peniaga dan pengguna suatu cara untuk membuat dan menerima bayaran dengan lebih lancar dan cekap, tambah BNM.

BNM memaklumkan jalinan ini akan menyokong pembayaran secara bersemuka oleh pengguna melalui pengimbasan kod QR fizikal yang dipaparkan oleh peniaga serta transaksi e-dagang rentas sempadan secara dalam talian.

Jalinan pembayaran kod QR rentas sempadan ini direalisasikan melalui kerjasama pelbagai peserta industri dari kedua-dua negara, termasuk Payments Network Malaysia Sdn Bhd (PayNet), Network for Electronic Transfers (Singapore) Pte Ltd (NETS), Persatuan Bank-bank di Singapura serta institusi kewangan yang mengambil bahagian dari kedua-dua negara.

BNM menambah bagi fasa seterusnya, pihaknya dan MAS merancang untuk mengembangkan jalinan pembayaran ini dengan membolehkan pemindahan dana dan kiriman wang dari akaun ke akaun secara rentas sempadan.

“Hal ini akan membolehkan pengguna membuat pemindahan dana dalam masa nyata antara Malaysia dengan Singapura hanya menerusi nombor telefon mudah alih penerima melalui DuitNow dan PayNow.

“Perkhidmatan ini dijangka tersedia pada akhir 2023,” menurut BNM. – Bernama

See author's posts


Joshua, Fury setuju bertarung

JUARA dunia kelas heavyweight Britain, Anthony Joshua dan Tyson Fury pada dasarnya bersetuju untuk bertemu dalam dua pertarungan blockbuster, menurut kedua-dua kem semalam.

Promotor Joshua, Eddie Hearn telah mengadakan rundingan dengan pengurusan Fury selama beberapa minggu dan berkata syarat-syarat itu sudah ada untuk kedua-dua bersedia untuk bertarung.

Belum ada kontrak yang ditandatangani tetapi Hearn menjangkakan pemegang tali pinggang WBA, IBF dan WBO, Joshua akan menghadapi juara WBC, Fury untuk menentukan raja kelas heavyweight yang tidak dapat dipertikaikan pada 2021.

“Kami membuat kemajuan besar. Masih banyak yang harus diatasi. Kami sedang melihat tempat dan tarikh,” kata Hearn kepada Sky Sports.

“Kami berada di tempat yang bagus,” tambahnya. “Adalah adil untuk mengatakan bahawa, secara prinsip, kedua-dua peninju telah bersetuju untuk bertarung untuk dua perlawanan.

“Terdapat banyak yang harus diatasi untuk sementara waktu. Kami bergerak ke arah yang benar. Saya yakin kedua-dua peninju telah memberikan keberkatan mereka untuk pertarungan itu diteruskan,” katanya lagi.

Hearn berkata pertarungan pertama boleh berlaku pada musim panas 2021.

Joshua akan menentang Kubrat Pulev dari Bulgaria sementara Fury, 31, mempunyai pertarungan ulang dengan Deontay Wilder dari Amerika Syarikat.

“Pertarungan terbesar dalam sejarah tinju Inggeris baru saja mendapat kesepakatan. Perjanjian dua pertarungan. Tyson Fury lawan Anthony Joshua tahun depan,” kata Fury di Instagram.

“Saya harus menghancurkan wajah Deontay Wilder dalam pertarungan berikutnya dan kemudian kita bersedia untuk menghadapi Joshua tahun depan,” ujarnya.

Joshua, 30, masih berada di landasan untuk menghadapi Pulev walaupun mengalami kecederaan lutut semasa menjalani latihan baru-baru ini.

Bagaimanapun, Fury dan Joshua menang dalam pertarungan seterusnya mungkin agak lewat sebelum mereka bertemu di gelanggang kerana Dillian Whyte harus bertarung untuk versi gelaran kelas heavyweight mereka sebelum akhir Februari 2021.

Hearn berkata, kedua-dua kem Joshua dan Fury telah bersama-sama menyetujui struktur perjanjian yang dicadangkan itu. – AFP

See author's posts


Lantang bisi alai belindung ari tuduh

TERUBAH iya kelia, kitai Iban apin nemu berumah baka kemaya hari tu.

Sida diau nguan lubang batu enggau sekeda endur bukaingujungka sida seruran ditinggang ai ujan tauka teduh maya hari bisi ujan.

Dulu ari tu, bala pemacha engka udah bisi ampit macha pasal mula iya kitai bansa Iban nemu berumah.

Engka bala kitai apin kala tauka udah enda ingat agi, nyadi sekali tu aku bekunsi enggau kitai sekeda pekara pasal terubah iya kitai nemu berumah.

Tu bepun ari cherita ketuai kitai dulu suba penama Beji ti nyadi ujung mulut mensia mayuh lalu disebut orang ngena gela‘Beji Nangga Hari Patah Titi Enchepung Pungkang’. Mayuh orang nemu cherita nama kebuah Beji bulih gela nya tang pemacha ke enda nemu, gela nya diberi orang bepun ari Beji ti keran deke betemu enggau Petara di langit din.

APIN NEMU BERUMAH

Sebedau mupuk ke langit Beji bisi nemuai ngagai menyadi iya Bada.Rambau nya kelia, bansa Iban enggau raban bansa Dayak bukai dalam pulau Borneo tu apin nemu berumah, tang agi diau dalam lubang batu. Nya alai, bala sida Bada tu diau ba lubang batu numbas iya penyauh ari bala sida Beji. Bala mensia maya nya pan apin ga mayuh tubuh.

Lebuh berandau enggau Bada, dia Beji madah diri deka niki ke langit, nya alai iya ngasuh Bada nyadi tuai ngiring pendiau bala Iban tinggal iya niki ke langit kin.

Lepas nya Beji enggau nembiak iya angkat ari Ketapang pindah ngulu Kapuas lalu diau di Danau. Lebuh ke diau dia meh Beji bisi nemu enchepung sekayu bulih mesai rampa umai sebelah pemesai pun iya munyi udah disebut aku dulu tadi.

Cherita pasal sida ngaga tangga betampung-tampung ke langit tu udah ditusui aku suba. Kena ngemandakka cherita, pengawa ngaga tangga nya enda tepantup ba bandir laban pun enchepung nya dikerat ulih bala sida Sampuk enggau dikerumbak sida Beruang tauka Makup ti sama pedis ati laban enda dibai Beji enggau baum sereta diberi makai besai lebuh iya merambu deka ke langit dulu ari nya. Lakka iya rebah, pia ku bala sida Sampuk enggau Beruang.

TANGGA BEJI LABUH

Empa pengelama sida Sampuk udah malut sereta makai pun kayu nya, enchepung pan rebah nabanka tangga Beji labuh ke baruh, beluntang-luntang ngagai dunya di baruh ditu. Bala nembiak Beji ke sama enggau ngaga tangga, pan sama bela labuh ditaban enchepung rebah. Beji empu enda parai laban iya apin enggau niki katas. Maya nya, tangga nya endang udah nyerara remang peninggi.

Bisi mega orang madah tangga Beji ke labuh beluntang-luntang nya ukai mina labuh ba menua Kalimantan din, tang bisi mega repik enggau luntang teras tebelian nya labuh ninggang sekeda ai menua kitai di Sarawak ditu. Kebuah pia, bisi mega jerita orang madah, sekeda luntang tebelian teras ditemu orang ba Batang Ai enggau bisi mega di Batang Anap di Bintulu enda temu penatai, taja pan iya ditemu nyau bepuluh-puluh taun udah bekau utai nya nyadi rambau nya kelia.

Nyadi pengawa Bada, menyadi Beji ke enda enggau ngaga tangga niki ke langit, enggau bala iya ngasu jelu sebelah kampung ambika pemakai. Sida amat udah nemu bumai tang lebuh maya lapang pengawa umai sida sigi ngasu belama.

Taun nya bangat endar ujan di sebelah menua. Nyadi hari siti, Bada enggau nembiak iya ke ngasu balat bendar laban ujan, nya alai lebuh sida mulaika diri ngagai lubang batu alai sida diau, sida lalu mampat daun kayu kena sida belindung ka ujan.

Pulai ari umai lemai nya, bala menyadi sida ke indu dulu agi datai ba lubang batu alai sida diau ari sida lelaki ke ngasu. Meda sida Bada ke dudi datai nya rangkai magang, menyadi sida ke indu nanya kebuah sida enda basah. Bada madah sida belindung ba baruh daun kayu, nya alai sida enda basah.

Bechuanka nya, bala Iban dulu kelia, enti hari ujan, lalu bulih penemu mampat daun kayu kena belindung. Nya dikumbai sida ngaga dunju alai belindung ari ujan tauka panas.

Udah sida ngasaika penyamai ngenduh ka ujan tauka panas baruh dunju, nya baru sida ngaga langkau ke tau alai diau, beatapka daun kering.

Ensepi penyamai diau ba langkau, nya baru bala sida Bada badu agi diau ba lubang batu; lalu berengkah ari nya mega sida lalu ngaga langkau nyembuah-nyembuah, iya nya enda betampung enggau pangan diri.

Nyau kelama udah diau ba langkau, runding pan sida nyau mansang agi ari ke dulu. Sida pan belabuh nemu ngaga dampa betampung enggau pangan diri. Endang kenyau ari kelia kitai Iban sigi udah rindu diau begulai mayuh. Bepun ari nya meh asal rumah panjai lalu nyadi batang pendiau raban bansa Iban kelia.

Terubah dampa digaga sida nya mit. Nya alai tegal kelalu mit, sida berasai sekut diau dia. Meda bakanya, sida lalu nemu ngaga penaik enggau buka dampa ke besai agi. Bisi mega ke nemu ngaga sadau. Nya meh ke dikumbai sida rumah, ke tetap ngasuh ati bala sida temegah magang meda diri nyau nemu ngaga sereta diau ba rumah.

Lebuh sida baru berumah, pagi sida ngentakka tiang, lemai sida mulaika diri ngagai dampa. Lebuh sida nepat baru alai sida ke ngentak tiang kemari, dia sida meda tiang ke dientakka sida nyau udah rebah, sereta tebabut magang.

Sida balat alit endar ati meda utai baka nya, nya alai sida ngentakka tiang nya baru. Tang lebuh sida ngundang kia baru pagi hari bekau nya dia deh tiang ke dientakka sida udah rebah magang. Tiga kali sida ngentakka tiang, tiga kali bejurut ga tiang nya rebah. Chukup ngalitka ati.

Meda utai nyelai baka nya, baru Bada ngasuh madahka menyadi iya Beji. Nyadi Beji ngajar sida ngasuh ngentak tiang dalam agi.

Ninga ajar Beji, bala sida Bada pan lalu ngentak tiang sida dalam agi, Sida pulai ngagai dampa sida baru lemai nya. Lebuh sida ngabas kia baru deka nampung pengawa hari bekau nya, dia sida mega tiang sida tak terunjam magang ke dalam tanah. Iya ke enda terunjam nya mina minit bakachuit aja pansut ari tanah.

Lebuh bala sida Bada benung berundingka penyelaie utai nya tadi, dia lalu datai siku temuai ari tunga kampung.

Temuai nya pan lalu nanya nama pengawa sida begempuru dia. Bada lalu madah sida ke berumah, tang tiang lalu enda nyadi-nyadi. Enti enda tengelam, rebah ga tiang sida, ku iya.

Dia temuai lalu nanya adat, sida berumah. Bada madah nadai adat.

“Patut kita tusah baka nya, laban kita nadai adat,” ku temuai nya tadi.

Bada lalu nanya adat berumah ngagai temuai nya.

Temuai nya bejaku madah, tanah bisi orang empu. Enti mensia bisi pengawa ba tanah baka bumai, berumah enggau pengawa bukai, sida enda tau enda meri tasih ngagai Petara ke bempu tanah, iya nya Raja Samarugah, mentua Raja Simpulang Gana.

Lebuh ditanya Bada pasal jalai mayar tasih tanah nya, laban Raja Samarugah enda nyengala, enda nyerupa dipeda mata, dia temuai nya lalu ngajar iya.

Mayuh meh ajar temuai nya pasal atur deka berumah bepun ari tuai bilik ke enda tau enda ngerembang dulu sereta ngiga tambak burung. Lalu pia mega enda tau nadai piring lebuh deka ngentak. Lebuh ke ngelubang tiang pemun mega enda tau nadai digenselan enggau darah babi tauka manuk. Batu kuai enggau repik besi enda tau enda dibuai ke dalam lubang nya. Udah tiang dientak, pating mumban ujakka ba pun tiang nya, pia ku ajar temuai nya.

Temuai nya madah darah babi tauka manuk sereta piring nya meh ka tasih tanah diberi ngagai Samarugah. Nyadi repik besi, batu kuai enggau mumban nya ngayuka penegut enggau pengukuh rumah nya.

Ka tambah nya, iya mega ngajar sekeda agi atur ngemun berumah ke bukai, kelebih agi atur ngentak enggau perengka ramu.

Agi belala Beji seduai Bada ke berandau enggau temuai nya, dia iya madahka diri pulai. Iya madah nama diri Puntang Raga, ke datai ngajar sida ari asuh Raja Samarugah. Udah nya iya lalu lesap.

Belabuh ari tu meh bala sida Beji enggau Bada lalu nemu ngemunka pengawa ngentak sereta atur berumah bukai. Sida kenanas bendar begiga ka ramu kena berumah. Mudah bendar sida bulih ramu ke manah sereta tan baka tebelian enggau kayu bukai ke kering sereta enda mudah buruk.

Penemu berumah tu lalu ditampung ngagai tubuh uchu ambu and peturun sida. Iya mega lalu nyadika lalau pendiau enggau pengidup sida ngagai dudi hari.

Bepun ari tu meh bala kitai bansa Iban lalu segulai enggau pangan diri ba rumah panjai ti nyadi batang tanggam pengidup. Diatu enti rumah baru udah tembu digaga, dia orang mayuh deka gagit nirika siti gawai dikumbai Gawai Pangkung Tiang munyi ti kala dibantai aku dulu ari tu.

Kitai ngarapka rumah panjai kitai terus nyadi tanggam pendiau bebala, ngarapka nembiak Iban rebak baru bela ngelala, laban bepun ari nya sida deka terus segulai sejalai nuju pemansang dunya baru, diau meruan nguan menua enggau pangan diri belama dalam penyamai enggau pengerai, dalam pengelantang enggau penyenang. Oooha, ooooha.

See author's posts